ΣΥ.ΡΙΖ.Α ΓΛΥΦΑΔΑΣ: Μαρτίου 2008\nΝΑ ΦΥΓΟΥΝ ΟΙ ΚΕΡΑΙΕΣ ΚΙΝΗΤΗΣ ΤΗΛΕΦΩΝΙΑΣ ΤΩΡΑ!\nΟΛΟΥΣ ΤΟΥΣ ΓΟΝΕΙΣ ΚΑΙ ΚΑΤΟΙΚΟΥΣ ΤΗΣ ΠΕΡΙΟΧΗΣ ΜΑΣ\nνα παραβρεθούν στις 02/04/2008, ημέρα Τετάρτη και ώρα 6 μ.μ.\nέξω από το 6ο Δημοτικό Σχολείο Γλυφάδας (Μ.Ασίας 93), για να\nδιώξουμε ΤΟΝ ΚΑΡΚΙΝΟ ΑΠΟ ΤΗ ΓΕΙΤΟΝΙΑ ΜΑΣ\nΓΙΑΤΙ ΠΑΝΩ ΑΠΟ ΤΑ ΣΥΜΦΕΡΟΝΤΑ ΤΩΝ ΕΤΑΙΡΕΙΩΝ\nΜΠΑΙΝΕΙ Η ΥΓΕΙΑ ΤΩΝ ΠΑΙΔΙΩΝ ΜΑΣ.\nΤΑ ΠΑΙΔΙΑ ΕΙΝΑΙ ΖΩΗ\nΚΑΙ Η ΚΕΡΑΙΑ ΤΟΥΣ ΤΗ ΣΤΕΡΕΙ\nΣτις 13/02/2008 ο καθηγητής Λουκάς Χ. Μαργαρίτης και η επιστημονική του ομάδα πραγματοποίησαν μετρήσεις στον παράνομο (και καμουφλαρισμένο σε καμινάδα) σταθμό βάσης κινητής τηλεφωνίας επί της οδού Μικράς Ασίας 92, στην Άνω Γλυφάδα, απέναντι από το 6ο Δημοτικό Σχολείο Γλυφάδας και το 7ο Νηπιαγωγείο Γλυφάδας.\nΟ καθηγητής θεωρεί οτι οι τιμές έντασης ακτινοβολίας που μετρήθηκαν σε χώρους διαβίωσης οικιών καθώς και στον προαύλιο χώρο του 6ου Δημοτικού Σχολείου Γλυφάδας, αν και είναι εντός των ορίων της πολιτείας είναι δυνητικά επικίνδυνες για την υγεία των παιδιών και των κατοίκων που δέχονται την ακτινοβολία αυτή μέχρι και 24 ώρες το 24ωρο.\nΜε βάση την επιστημονική γνώση και εμπειρία της ερευνητικής του ομάδας στο Πανεπιστήμιο Αθηνών, ο καθηγητής κ. Μαργαρίτης τονίζει τα εξής : « Το εργαστήριό μας ερευνά επί δεκαετίες τις βιολογικές επιπτώσεις των ακτινοβολιών και από το 1998 ασχολείται με τις αλλοιώσεις σε κύτταρα και σε πειραματόζωα μετά από έκθεση σε ηλεκτρομαγνητική ακτινοβολία κινητής τηλεφωνίας, σε πραγματικές συνθήκες χρήσης κινητού τηλεφώνου, χωρίς να λαμβάνονται ειδικές προφυλάξεις, καθώς και τους κινδύνους από τη διαμονή κατοίκων πλησίον κεραιών βάσης κινητής τηλεφωνίας.\nΆλλωστε ο κίνδυνος για μακροπρόθεσμη βλάβη στην υγεία, μέχρι και την πρόκληση όγκων, έχει τεκμηριωθεί από επιδημιολογικές μελέτες. Οι άμεσες επιπτώσεις με τη μορφή πονοκεφάλων, έλλειψη συγκέντρωσης, αϋπνίες, μείωση ανοσοποιητικού κ.λ.π., αποτελούν καθημερινά συμπτώματα στους διαμένοντες πλησίων των κεραιών.\nΝέα δεδομένα μιλούν για εμφάνιση διαφόρων μορφών ασθενειών νευροψυχιατρικής φύσεως, σε κατοίκους περιοχής γύρω από εγκατεστημένους σταθμούς βάσης κινητής τηλεφωνίας.\nΌσο το πλήθος των κεραιών αυξάνεται τα τελευταία χρόνια, υπάρχουν συνεχώς αυξανόμενες μαρτυρίες για πονοκεφάλους, απώλεια μνήμης, αποβολές, «χωρίς εμφανείς εξηγήσεις», από ανθρώπους που πλησίον της κατοικίας ή του χρόνου εργασίας τους εγκαταστάθηκαν κεραίες κινητής τηλεφωνίας.\nΟι μέχρι τώρα επιδημιολογικές μελέτες σε ανθρώπινο πληθυσμό, σε σχέση με ακτινοβολίες κινητής τηλεφωνίας, έχουν καταγράψει συσχέτιση της έκθεσης στις ακτινοβολίες αυτές με καρκίνο, ενώ άλλη μελέτη κατέδειξε για πρώτη φορά, αμυδρή συσχέτιση με κάποιο είδος καρκίνου του ματιού.\nΗ πλειονότητα των κεραιών βάσης κινητής τηλεφωνίας\n(λειτουργούν περίπου 7.000 κεραίες στη χώρα μας) ενέχει κινδύνους για τους μονίμως διαμένοντες (24 ώρες το 24ωρο) στις πλησίον ευρισκόμενες πολυκατοικίες.»\nΣας περιμένουμε την Τετάρτη 02/04/2008, στις 6 μ.μ., μαζί με την\nΈνωση Συλλόγων Γονέων Γλυφάδας, το Σύλλογο Εκπαιδευτικών Π.Ε. Γλυφάδας, Βάρης, Βούλας, Βουλιαγμένης, το Σύλλογο Γονέων του 6ου Δημοτικού Σχολείου Γλυφάδας, το Σύλλογο Γονέων του 11ου Δημοτικού Σχολείου Γλυφάδας, του 3ου Γυμνασίου Γλυφάδας και του 3ου Λυκείου Γλυφάδας.\nΑναρτήθηκε από ΣΥΡΙΖΑ ΓΛΥΦΑΔΑΣ στις 31.3.08\nΜε βάση τις εξελίξεις των τελευταίων ημερών (μαζικότατα συλλαλητήρια, αναβολή ψήφισης του νομοσχεδίου για την επόμενη Τετάρτη και κυρίως με την πρόταση για δημοψήφισμα που μπλοκάρει την διαδικασία χρονικά και πολιτικά) αποφασίσαμε κινητοποίηση και ενεργοποίηση όλων των δυνάμεών μας:\n1. Άμεση έκτακτη σύγκληση όλων των τοπικών - κλαδικών συντονιστικών και οργάνωση της παρέμβασης του ΣΥΡΙΖΑ, τοπικά, κεντρικά, πανελλαδικά.\n2. Υιοθέτηση της πρότασης για το μάζεμα υπογραφών, στήριξη της πρωτοβουλίας για δημοψήφισμα. ΣΥΓΚΕΝΤΡΩΝΟΥΜΕ ΜΑΖΙΚΑ ΥΠΟΓΡΑΦΕΣ.\n3. Παρέμβαση στις παρελάσεις για την 25η Μαρτίου με πικετοφορίες, πανό, καλέσματα, τραπεζάκια συγκέντρωσης υπογραφών κ.λπ.\n4. Κάλεσμα για συλλαλητήριο του ΣΥΡΙΖΑ την Πέμπτη 27/3 ώρα 19.00 έξω από τη Βουλή. Για τη στήριξη του ΣΥΛΛΑΛΗΤΗΡΙΟΥ, σποτάκι τηλεοπτικό και ραδιοφωνικό, καταχωρίσεις σε εφημερίδες κ.λπ.\n5. Συνέντευξη Τύπου το μεσημέρι της Τετάρτης 26/3.\n6. Σε όλες τις πόλεις να προσαρμοστεί ανάλογα η παρέμβαση του ΣΥΡΙΖΑ, με συγκεντρώσεις - συλλαλητήρια την Πέμπτη το απόγευμα 27/3, μάζεμα υπογραφών κ.λπ.\nΚαλούμε όλες τις δυνάμεις της αριστεράς σε κοινή δράση και είμαστε ανοιχτοί σε κάθε άλλη πρόταση.\nΝΑ ΓΙΝΕΙ ΥΠΟΘΕΣΗ ΑΓΩΝΑ ΟΛΟΚΛΗΡΗΣ ΤΗΣ ΚΟΙΝΩΝΙΑΣ.\nΑναρτήθηκε από ΣΥΡΙΖΑ ΓΛΥΦΑΔΑΣ στις 22.3.08\nΕτικέτες ΑΣΦΑΛΙΣΤΙΚΟ, ΚΟΙΝΩΝΙΑ, συριζα\nΠρος τις δυνάμεις και τους συντρόφους και συντρόφισσες του ΣΥΡΙΖΑ\nΜε βάση τις εξελίξεις των τελευταίων ημερών (μαζικότατα συλλαλητήρια, αναβολή ψήφισης του νομοσχεδίου για την επόμενη Τετάρτη και κυρίως με την πρόταση για δημοψήφισμα που μπλοκάρει την διαδικασία χρονικά και πολιτικά) έχουμε να καταθέσουμε τις ακόλουθες προτάσεις για κινητοποίηση και ενεργοποίηση όλων των δυνάμεών μας:\n1. Άμεση έκτακτη σύγκλιση όλων των συντονιστικών επιτροπών και της Γραμματείας και οργάνωση της παρέμβασης του ΣΥΡΙΖΑ, τοπικά, κεντρικά, πανελλαδικά.\n2. Υιοθέτηση της πρότασης για το μάζεμα υπογραφών στήριξης της πρωτοβουλίας για δημοψήφισμα.\n3. Παρέμβαση σε όλες τις παρελάσεις για την 25η Μαρτίου με πικετοφορίες, πανό, καλέσματα, τραπεζάκια υπογραφών κλπ\n4. Κάλεσμα για συλλαλητήριο του ΣΥΡΙΖΑ την Πέμπτη 27/3 έξω από τη Βουλή. Για την στήριξη του συλλαλητηρίου βγαίνει σποτάκι τηλεοπτικό και ραδιοφωνικό, μπαίνουν καταχωρίσεις σε εφημερίδες, το προπαγανδίζουμε και στις παρελάσεις κλπ.\n5. Συνέντευξη τύπου την Τετάρτη 26/3 που να προβάλλονται όλες αυτές οι πρωτοβουλίες και όποιες άλλες προκύψουν.\n6. Σε όλες τις άλλες πόλεις να προσαρμοστεί ανάλογα η παρέμβαση του ΣΥΡΙΖΑ.\nΕίναι αναγκαίο να δείξουμε πως ο αγώνας συνεχίζεται, πως το θέμα δεν έχει κλείσει, είναι ζήτημα παλλαϊκό και όχι απλά ζήτημα της Βουλής ή των συνδικάτων μονάχα. Να αναδείξουμε την πολιτική διάσταση της αντιπαράθεσης και να γίνει υπόθεση αγώνα ολόκληρης της κοινωνίας.\nΕίμαστε ανοικτοί και συζητάμε κάθε άλλη πρόταση που κινείται σε αυτήν την λογική και πρέπει να καλέσουμε όλες τις δυνάμεις της αριστεράς σε κοινή δράση.\nΗ γραμματεία της ΚΟΕ\nΕτικέτες ΑΣΦΑΛΙΣΤΙΚΟ, ΒΟΥΛΗ, συριζα\nΜάχη μέχρι τέλους ενάντια στην διάλυση του ασφαλιστικού συστήματος\nΌπως ήδη γνωρίζετε μετά την πρόταση της Κοινοβουλευτικής Ομάδας του ΣΥΡΙΖΑ η διαδικασία πετύχαμε την καθυστέρηση αποστολής του νομοσχεδίου προς υπογραφή από τον Πρόεδρο της Δημοκρατίας. Μπορεί το θέμα να φαντάζει τυπικό, ωστόσο κρατά το θέμα στην επικαιρότητα και τους εργαζομένους στις επάλξεις.\nΔεν είναι τυχαίο ότι η κυβέρνηση αποφάσισε την ψήφιση του νομοσχεδίου στο σύνολο σήμερα το μεσημέρι αμέσως μετά την προ ημερησίας διατάξεως συζήτηση στη Βουλή για τη νεολαία. Όπως δεν είναι τυχαίο ότι έσπευσε να ψηφίσει ότι η ονομαστική ψηφοφορία επί της τρίτης ενότητας των άρθρων ορίστηκε για τις 11.30 το βράδυ, ώστε να εξασφαλιστεί το 24ωρο, που απαιτείται από τον Κανονισμό της Βουλής. Παρά ταύτα, παραβιάζεται η πάγια κοινοβουλευτική πρακτική, που θέλει την ψήφιση των νομοσχεδίων στο σύνολο σε χρόνο περίπου μίας εβδομάδας.\nΗ παρέμβαση μας βρήκε την σύμφωνη γνώμη των κοινοβουλευτικών ομάδων της αντιπολίτευσης αλλά και των συνδικάτων που αποφάσισαν να κινηθούν άμεσα και να συλλέξουν όσο το δυνατόν περισσότερες υπογραφές φορέων αλλά και εργαζομένων.\nΟ αριθμός των βουλευτών που απαιτούνται προκειμένου να διεξαχθεί συζήτηση στη Βουλή είναι 120, δηλαδή τα 2/5 του όλου αριθμού των βουλευτών. Προκειμένου δε να αποφασιστεί η υποβολή πρότασης στον Πρόεδρο της Δημοκρατίας για τη διεξαγωγή του απαιτούνται τα 3/5 του όλου αριθμού των βουλευτών, ήτοι 180.\nΓια να ενισχύσουμε αυτή την νέα προσπάθεια ενάντια στο αντιασφαλιστικό νομοσχέδιο της κυβέρνησης πρέπει με όλες μας τις δυνάμεις ως ΣΥΡΙΖΑ και ως Συνασπισμός να συμβάλουμε στην πρωτοβουλία των συνδικάτων συλλέγοντας όσες παραπάνω υπογραφές φορέων και πολιτών τις επόμενες μέρες από όποιον πολιτικό χώρο και αν προέρχονται αλλά στηρίζουν την πρότασή μας.\nΚατεβάστε και τυπώστε το αρχείο pdf για συλλογή υπογραφών.\nΟι υπογραφές που θα μαζευτούν πρέπει να σταλούν στην γραμματεία του κόμματος το αργότερο μέχρι την Τετάρτη 26 Μαρτίου στο φαξ 210-3217003 και στο e-mail grammateia@syn.gr\nH Πολιτική Γραμματεί\nΑναρτήθηκε από ΣΥΡΙΖΑ ΓΛΥΦΑΔΑΣ στις 21.3.08\nΨΗΦΙΖΟΥΜΕ ΓΙΑ ΝΑ ΑΠΑΙΤΗΣΟΥΜΕ ΔΗΜΟΨΗΦΙΣΜΑ\nΨηφίζουμε και ON LINE στην Διεύθυνση:\nΟΙ ΒΟΥΛΕΥΤΕΣ ΤΗΣ ΝΔ ΨΗΦΙΣΑΝ ΤΟ ΣΚΟΥΠΙΔΙ-ΝΟΜΟ\nΜε 151 ψήφους οι βουλευτές της ΝΔ ψήφισαν τον ληστρικό αντιασφαλιστικό νόμο γράφοντας στα παλιά τους τα παπούτσια την συνολική αντίδραση των εργαζομένων και των κομμάτων της αντιπολίτευσης.\nΤο αποτέλεσμα έγινε δεκτό με χειροκροτήματα απο τους δεξιούς βουλευτές.\nΑπο αύριο αρχίζει ο αγώνας για την ανατροπή του.\nΔίνουμε υπόσχεση,ως ΣΥΡΙΖΑ, ότι θα παλέψουμε μέσα απο τα κινήματα για να καταργήσουμε τον πλέον αντιλαικό νόμο της μεταπολίτευσης.\nΑναρτήθηκε από stergios στις 21.3.08\nΟ Πρόεδρος της Κ.Ο του ΣΥΡΙΖΑ κλείνοντας την ομιλία του στην Βουλή λίγο πριν την έναρξη της ψηφοφορίας ΚΑΛΕΣΕ όλους τους εργαζόμενους στην συνέχιση του αγώνα για την ανατροπή του νόμου στην πράξη,με την στήριξη της Αριστεράς.\nΗ ψηφοφορία γίνεται με απώντες του βουλευτές του ΠΑΣΟΚ,ΚΚΕ και ΛΑΟΣ.\nΟ Πρωθυπουργός μπήκε στην Βουλή ΜΕΤΑ την έναρξη της ψηφοφορίας,χωρίς σε καμία στιγμή να πάρει τον λόγο.\nΈνας ΑΠΩΝ Πρωθυπουργός σε μια τέτοια σημαντική "μεταρύθμιση".\nΕτικέτες ΑΣΦΑΛΙΣΤΙΚΟ, ΒΟΥΛΗ, ΚΟΙΝΩΝΙΑ, συριζα\nΑΠΟΧΩΡΗΣΗ ΠΑΣΟΚ ΑΠΟ ΤΗΝ ΒΟΥΛΗ\nΤο ΠΑΣΟΚ μόλις αποχώρησε απο την Βουλή μετά την καταγγελία του για φίμωση των βουλευτών του στην συνεδρίαση\nΕΠΙΘΕΣΗ ΠΡΟΕΔΡΟΥ ΤΗΣ ΒΟΥΛΗΣ ΣΤΟΝ ΔΡΑΓΑΣΑΚΗ\nΟ Προεδρεύων της Βουλής ενώ απαγόρεψε στον σ.Δραγασάκη να λάβει τον λόγο ως κοιν. εκπρόσωπος του ΣΥΡΙΖΑ ,επέτρεψε στο Παναγιωτόπουλο να μιλήσει,παράλληλα επιτέθηκε λεκτικά στον σ.Δραγασάκη λέγοντας ότι πρόκειται για οργανωμένη επίθεση εναντίον του κοινοβουλίου απο πλευράς ΣΥΡΙΖΑ.\nΕκ των υστέρων επέτρεψε και στον σ.Δραγασάκη ,μετά την ένταση, να λάβει τον λόγο.\nΑναρτήθηκε από stergios στις 20.3.08\nΟ ΑΛΑΒΑΝΟΣ ΚΑΤΑΓΓΕΛΕΙ ΤΟΝ ΠΡΩΘΥΠΟΥΡΓΟ\nΟ Αλαβάνος απο το Βήμα της Βουλής καταγγέλει τον Πρωθυπουργό για την ΠΛΗΡΗ απουσία του απο την συζήτηση στην Βουλή.\nΕπαναφέρει την πρόταση του Δημοψηφίσματος λέγοντας "..αν το πιστεύετε τόσο πολύ προχωρήσετε σε Δημοψήφισμα......μην ρίχνετε το μπαλάκι στον Πρόεδρο της Δημοκρατίας με τις άγριες διατάξης που έχει ο νόμος......"\nΟ ΣΥΡΙΖΑ είναι ΑΠΕΝΑΝΤΙ στην πολιτική της ΝΔ και ζητά ακόμα και ΤΩΡΑ να αποσυρθεί το νομοσχέδιο\nΤΟ ΠΑΣΟΚ ΔΗΛΩΝΕΙ ΟΤΙ ΣΥΜΦΩΝΕΙ ΣΤΗΝ ΠΡΟΤΑΣΗ ΓΙΑ ΤΟ ΔΗΜΟΨΗΦΙΣΜΑ\nΟ ΓΑΠ δήλωσε στην Βουλή,παράλληλα με την καταγγελία του για την επίθεση των ΜΑΤ έξω απο την Βουλή, ότι συμφωνεί για την διεξαγωγή δημοψηφίσματος για το Ασφαλιστικό.\nΕτικέτες ΑΣΦΑΛΙΣΤΙΚΟ, ΒΟΥΛΗ\nΠΡΟΤΑΣΗ ΤΟΥ ΠΡΟΕΔΡΟΥ ΤΗΣ Κ.Ο. ΤΟΥ ΣΥΡΙΖΑ ΣΤΗ ΒΟΥΛΗ\nΜιλώντας στην ολομέλεια της Βουλής για το Ασφαλιστικό, ο Αλ. Αλαβάνος είπε, μεταξύ άλλων:\n«Είναι σαφές πια ότι υπάρχει μεγάλη διάσταση των θέσεων της κυβέρνησης με τη θέληση της κοινωνίας. Και μ΄ αυτή την έννοια, εμείς ως ΣΥΡΙΖΑ απευθυνόμαστε στα κόμματα της αντιπολίτευσης και τους ζητάμε να ενεργοποιήσουμε το άρθρο 44 του Συντάγματος, παράγραφος 2, εδάφιο 2, δηλαδή ζητάμε δημοψήφισμα για το ασφαλιστικό νομοσχέδιο. Σύμφωνα με το άρθρο αυτό, δημοψήφισμα προκηρύσσεται από τον Πρόεδρο της Δημοκρατίας με διάταγμα και για ψηφισμένα νομοσχέδια που ρυθμίζουν σοβαρό κοινωνικό ζήτημα - και δεν ξέρω αν υπάρχει σοβαρότερο κοινωνικό ζήτημα απ΄αυτό, εκτός από τα δημοσιονομικά- εφ΄ όσον αυτό αποφασιστεί από τα 3/5 του συνόλου των βουλευτών, ύστερα από πρόταση των 2/5 του συνόλου κι όπως ορίζουν ο Κανονισμός της Βουλής και ο νόμος για την εφαρμογή της παραγράφου αυτής.\nΚαλούμε, επομένως, τα κόμματα της αντιπολίτευσης να το σκεφτούν. Περιμένουμε να έχουμε μια απάντηση. Είναι σημαντικό να έχουμε μια απάντηση μέχρι σήμερα το βράδυ, εν πάση περιπτώσει πριν γίνει ή μόλις γίνει η ψηφοφορία επί του συνόλου για το νομοσχέδιο αυτό.\nΑυτή η πρόταση έχει ως αποτέλεσμα και νομίζω ότι έχει και μία ηθική διάσταση αυτό το αποτέλεσμα, ότι δεν μπορεί ο Πρόεδρος της Δημοκρατίας να υπογράψει το νομοσχέδιο αυτό, παρά μόνο μετά τη συζήτηση και ψηφοφορία σε σχέση με την πρόταση για το δημοψήφισμα. Διότι, όπως λέει πάλι το άρθρο 44, παρ. 2, αν νομοσχέδιο υπερψηφιστεί, η προθεσμία του άρθρου 42, παρ. 1 αρχίζει από τη διεξαγωγή δημοψηφίσματος.\nΗ προθεσμία του 42, παρ. 1 έχει σχέση με την έκδοση και δημοσίευση από τον Πρόεδρο της Δημοκρατίας των νόμων που έχουν ψηφιστεί από τη Βουλή μέσα σ΄ένα μήνα από την ψήφισή τους.\nΤέλος, η αναφορά του Κανονισμού στη δυνατότητα αυτή για την αίτηση για διεξαγωγή δημοψηφίσματος έχει ως αποτέλεσμα ότι αυτό το θέμα τίθεται κατά προτεραιότητα στη ημερήσια διάταξη της Βουλής σε σχέση με όλα τα άλλα ζητήματα. Και, μ΄ αυτή την έννοια, σε συμβολικό επίπεδο τσαλακώνουμε αυτή την απαράδεκτη προσπάθεια και αυτό τον εξευτελισμό της Βουλής που κάνατε να συζητάει μέχρι τις 4 το πρωί προκειμένου να μην δώσετε χρόνο και στους βουλευτές να εκφραστούν αλλά και στην κοινή γνώμη να παρακολουθήσει.\nΚαλούμε, επομένως, τα κόμματα της αντιπολίτευσης να συνυπογράψουν και να δώσουν με τις δικές μας υπογραφές ήδη από το απόγευμα το κείμενο αυτό, το οποίο θα κατατεθεί μετά την ψήφιση επί του συνόλου του νομοσχεδίου. Κι αν τολμάει η Ν.Δ. κι αν πιστεύει ας προχωρήσει σε δημοψήφισμα.»\nΑναφερόμενος στην απουσία του Πρωθυπουργού από τη συζήτηση του ν/σ για το ασφαλιστικό υπογράμμισε: «Νομίζω ότι η χθεσινή κινητοποίηση έδειξε την αντίθεση της συντριπτικής πλειοψηφίας, για να μην μιλήσει κανείς για την παμψηφία των εργαζομένων, στο προωθούμενο από την κυβέρνηση νομοσχέδιο για το ασφαλιστικό. Έχουμε μια κυβέρνηση μειοψηφίας, όσον αφορά στην εκλογική της στήριξη, αλλά έχουμε μια κυβέρνηση θλιβερής και προκλητικής μειοψηφίας όσον αφορά στην προώθηση του ασφαλιστικού.\nΕίναι σαφές, νομίζω, από τις συζητήσεις που έγιναν μέχρι τώρα, ότι η κυβέρνηση δεν προτίθεται να αποσύρει το νομοσχέδιο. Και θέλω να πω ότι μου έχει κάνει τεράστια εντύπωση ότι αυτό το νομοσχέδιο το οποίο παρουσιάζεται ως το επίκεντρο των νέων μεταρρυθμίσεων της Ν.Δ. δεν είχε την ευκαιρία να δει εδώ τον Πρωθυπουργό. Τι είναι ένας Πρωθυπουργός φάντασμα; Είναι ένας Πρωθυπουργός μαριονέτα επικοινωνιακών συμβούλων; Εξηγείστε μας.\nΒγήκαν όλοι παρέλαση από εσάς κα Πετραλιά, τον κ. Αλογοσκούφη, την υφυπουργό, τους βουλευτές της Ν.Δ. και μας λέτε για την κεντρική μεταρρύθμιση. Πού είναι ο Πρωθυπουργός; Έχει Πρωθυπουργό η Ελλάδα; Αν είναι η κεντρική μεταρρύθμισή του, γιατί δεν είναι εδώ;\nΠΗΓΗ: ΣΥΡΙΖΑ ΒΥΡΩΝΑ\nΑναρτήθηκε από ΣΥΡΙΖΑ ΓΛΥΦΑΔΑΣ στις 20.3.08\nΗ Πανελλαδική Απεργία και η Πορείες που έγιναν τόσο στην Αθήνα(η μεγαλύτερη των τελευταίων χρόνων) εξέφρασαν την οργή όλων των εργαζομένων απέναντι στις πολιτικές της Κυβέρνησης για το ασφαλιστικό.\nΑυτός ο Νόμος ,που η ψήφιση του απο τους 152 "εθνοπατέρες" θα ολοκληρωθεί σύντομα,ΔΕΝ ΠΡΕΠΕΙ να εφαρμοσθεί στην πράξη.Ο μόνος τρόπος για να γίνει αυτό είναι ο αγώνας μέσω των κινημάτων.\nΗ σημερινή απεργία ας είναι μόνο η αρχή.\nΚαι μία πρόταση ,η Επιτροπή του ΣΥΡΙΖΑ Γλυφάδας ας συσπειρώσει τους εργαζόμενους στην πόλη μας και ας δώσει την ευκαιρία μέσα απο ανοικτές συνελεύσεις να ακουσθεί ο λόγος τους και κυρίως να εξασφαλίσει την αγωνιστική δράση.\nΑναρτήθηκε από stergios στις 19.3.08\nΤο Τμήμα Αυτοδιοίκησης του ΣΥΝ καταδικάζει τις δηλώσεις του Δημάρχου Πειραιά κ. Π. Φασούλα για ιδιωτικοποίηση του τομέα καθαριότητας.\nΜια τέτοια προσπάθεια και αντίληψη δεν είναι προς όφελος του κοινωνικού συνόλου, γιατί θα αυξήσει μελλοντικά το κόστος καθαριότητας, θα εντείνει τη μαύρη εργασία, τη μερική απασχόληση και θα πλήξει όλα τα κατακτημένα δικαιώματα των εργαζομένων.\nΗ λογική μας είναι στην ακριβώς αντίθετη κατεύθυνση παίρνοντας υπόψη ότι ο τομέας καθαριότητας στο σύνολό του χρειάζεται τον απαραίτητο εκσυγχρονισμό που πρέπει να γίνει με τη συμμετοχή των εργαζομένων στους ΟΤΑ.\nΟ ΣΥΝ καλεί τους αιρετούς της χώρας να εντείνουν τις προσπάθειές τους προς αυτή την κατεύθυνση και να μην υποκύπτουν στα κελεύσματα του νεοφιλελευθερισμού.\nΚΑΙ ΠΕΡΙΦΕΡΕΙΑΚΗΣ ΑΝΑΠΤΥΞΗΣ ΣΥΝΑΣΠΙΣΜΟΥ\nΑναρτήθηκε από ΣΥΡΙΖΑ ΓΛΥΦΑΔΑΣ στις 17.3.08\nΕτικέτες ΑΣΦΑΛΙΣΤΙΚΟ, ΣΥΝΑΣΠΙΣΜΟΣ\nΤο ακολυθο μήνυμα στάλθηκε στους ΣΥΝ, ΑΚΟΑ, ΚΟΕ, ΔΕΑ, Νεολ. ΣΥΝ, ΣΥΡΙΖΑ εκ μέρους του ΣΥΡΙΖΑ Βύρωνα\nπεριμένουμε κατεπειγόντως μια ανακοίνωση - θέση εκ μέρους σας για το κάλεσμα του πράσινου δήμαρχου Πειραιά Π. Φασούλα στους δήμαρχους της ευρύτερης περιοχής όσον αφορά το ¨ μονοπώλιο ¨ της καθαριότητας.\nΠιστεύουμε ότι εν μέσω των αγωνιστικών κινητοποιήσεων των εργαζομένων στους ΟΤΑ και της γενικότερης επίθεσης και συκοφάντησης του αγώνα τους, ο συγκεκριμένος δήμαρχος, μέσα στα πλαίσια της γενικότερης πολιτικής του αντίληψης και προέλευσης, λειτουργεί σαν τον Δούρειο Ίππο για να περάσει ο τομέας της καθαριότητας σε ιδιωτικές εταιρείες.\nΕπείγει λοιπόν να βγάλουμε μια ανακοίνωση όχι μόνο καταδικαστική, αλλά και με την ευκαιρία της πολιτικής συγκυρίας, [ συνέδριο ΠΑΣΟΚ, δηλώσεις Παπανδρέου κ.λ.π. ] θα καταδεικνύει για άλλη μια φορά το αδύνατο της συνεργασίας.\nΕτικέτες ΑΣΦΑΛΙΣΤΙΚΟ, ΣΥΝΑΣΠΙΣΜΟΣ, συριζα\nΟΛΟΙ ΤΗΝ ΤΡΙΤΗ 7μμ ΕΞΩ ΑΠΟ ΤΗΝ ΒΟΥΛΗ\nΑναρτήθηκε από ΣΥΡΙΖΑ ΓΛΥΦΑΔΑΣ στις 16.3.08\n«Ευχαριστούμε αλλά δεν θα πάρουμε», το μήνυμα Τσίπρα προς το ΠΑΣΟΚ\nΟ πρόεδρος του ΣΥΝ Αλέξης Τσίπρας φθάνει στην πανελλαδική σύσκεψη του ΣΥΡΙΖΑ\n«Ευχαριστούμε αλλά δεν θα πάρουμε» ήταν η απάντηση του Αλέξη Τσίπρα στο ΠΑΣΟΚ, μιλώντας στην πανελλαδική σύσκεψη του ΣΥΡΙΖΑ το Σάββατο το βράδυ.\nΟ κ. Τσίπρας επανέλαβε ότι στόχος για τον ΣΥΡΙΖΑ είναι η ήττα όχι μόνο της Νέας Δημοκρατίας, αλλά της Δεξιάς, καθώς σκοπός είναι όχι ο «συνδιαχειρισμός της κρίσης του συστήματος», αλλά η «αλλαγή του πλαίσιου εξουσίας».\nΣτην εκτενή κριτική του προς το ΠΑΣΟΚ ο κ. Τσίπρας είπε ότι έφυγε από το συνέδριο του ΠΑΣΟΚ βαθιά προβληματισμένος, γιατί αναλογιζόμενος το παρελθόν του Κινήματος και των ανθρώπων που το στελεχώνουν αναρωτήθηκε πως είναι δυνατόν «να μην παίρνει χαμπάρι τίποτα από όσα συμβαίνουν γύρω του».\nΠαράλληλα, ο Αλ.Τσίπρας εξαπέλυσε επίθεση εναντίον όσων διατυπώνουν την άποψη ότι η άνοδος που καταγράφει ο ΣΥΡΙΖΑ είναι «φούσκα». Ο ίδιος, σημείωσε πως ο ΣΥΡΙΖΑ δέχεται έντονη κριτική σε δύο άξονες. Ο πρώτος εξ αυτών βασίζεται στην «προσπάθεια ψυχολογικού εφησυχασμού» κάποιων «ανένταχτων ανησυχούντων δημοσιολόγων» οι οποίο μιλάνε για «επικοινωνιακό πυροτέχνημα» αναφερόμενοι στην άνοδο του ΣΥΡΙΖΑ.\n«Φούσκα δεν είναι η άνοδος του ΣΥΡΙΖΑ αλλά όλες οι προεκλογικές υποσχέσεις, τα περίφημα τρία 'δεν' του κ. Καραμανλή. Φούσκα ήταν οι υποσχέσεις στους συμβασιούχους. Φούσκα ήταν οι υποσχέσεις για αξιοκρατία στη δικαιοσύνη. Φούσκα ήταν το χρηματιστήριο. Φούσκα ήταν τα δομημένα ομόλογα. Φούσκα είναι η διακυβέρνηση του τόπου από μία λαϊκή μειοψηφία που στηρίζεται από μία εύθραυστη κοινοβουλευτική πλειοψηφία» δήλωσε χαρακτηριστικά.\nΟ κ. Τσίπρας σημείωσε ότι η δυναμική του ΣΥΡΙΖΑ δεν αποτελεί πολιτικό παράδοξο, ούτε φαινόμενο, αντίθετα, «πολιτικό παράδοξο ήταν αυτό που ζούσαμε τόσα χρόνια».\nΟ δεύτερος άξονας, είπε ο πρόεδρος του ΣΥΝ, αφορά στην προσπάθεια να πείσουν ότι ο ΣΥΡΙΖΑ δεν έχει προγραμματικές θέσεις΄, για να απαντήσει ότι «ο ΣΥΡΙΖΑ, δεν έχει προτάσεις για ανασφάλιστη εργασία, γιατί δεν προτείνει μείωση συντάξεων, γιατί δεν χρησιμοποιεί όρους όπως ευελιξία, ανταγωνιστικότητα, γιατί δεν προτείνει ιδιωτικά πανεπιστήμια».\nΚάτω τα χέρια από τα ταμεία μας, κάτω τα χέρια από το μέλλον μας\nΤην Τρίτη 18 Μαρτίου, στις 7 το απόγευμα, ο Συνασπισμός Ριζοσπαστικής Αριστεράς σας καλεί σε μια ολονύχτια συγκέντρωση -περικύκλωση της Βουλής για να διεκδικήσουμε την απόσυρση του νομοσχεδίου διάλυσης του ασφαλιστικού συστήματος.\nΚαλούμε τους νέους και τις νέες αλλά και κάθε εργαζόμενο και εργαζόμενη, κάθε μητέρα, κάθε εργαζόμενο στα βαρέα και ανθυγιεινά, κάθε εργαζόμενο στην Ολυμπιακή, στα λιμάνια, στον ΟΣΕ, στους ΟΤΑ, στην ΔΕΗ, στις τράπεζες και σε όποιο κλάδο βρίσκεται σε κινητοποίηση, κάθε επιστήμονα, κάθε δημοσιογράφο, κάθε άνθρωπο που υπερασπίζεται την αξιοπρέπεια του να είναι εκεί.\nΛίγες ώρες πριν την γενική απεργία και το παλλαϊκό συλλαλητήριο, ενάντια στο αντιασφαλιστικό νομοσχέδιο, βρισκόμαστε έξω από την βουλή για να θυμίσουμε στους βουλευτές τον ρόλο τους, για να υπερασπιστούμε το δίκιο μας, το δίκιο των πολλών, με τους ήχους και την μουσική μας, με την φωνή μας, με την παρουσία μας, με το φως των κεριών μας.\nΟ αγώνας αυτός πρέπει να έχει νικητή.\nΤο εργατικό κίνημα πρέπει και πάλι να νικήσει.\nΑναρτήθηκε από ΣΥΡΙΖΑ ΓΛΥΦΑΔΑΣ στις 14.3.08\nΕΡΩΤΗΣΗ ΤΟΥ ΒΟΥΛΕΥΤΗ ΓΙΑΝΝΗ ΔΡΑΓΑΣΑΚΗ ΓΙΑ ΤΗΝ ΔΗΜΙΟΥΡΓΙΑ ΝΕΟΥ ΚΟΙΜΗΤΗΡΙΟΥ ΣΤΗΝ ΓΛΥΦΑΔΑ ΣΕ Α & Β ΖΩΝΗ ΥΜΗΤΤΟΥ\nΒΟΥΛΕΥΤΗΣ Β΄ ΑΘΗΝΩΝ\n- Περιβάλλοντος, Χωροταξίας & Δημοσίων Έργων και\nΘΕΜΑ: Δημιουργία Εγκαταστάσεων στην Α΄ Ζώνη Υμηττού.\nΣύμφωνα με δημοσιεύματα του τοπικού τύπου της Γλυφάδας και σχετικά έγγραφα του Δήμου (61185/23.11.07) και του ΓΕΑ (Φ. 550/ΑΔ.694063), παραχωρείται από το ΓΕΑ στο Δήμο Γλυφάδας χώρος 72 στρεμμάτων στην Α’ Ζώνη Υμηττού προκειμένου να δημιουργηθεί κοιμητήριο. Τα δημοσιεύματα αναφέρουν ότι εκτός του κοιμητηρίου επίκειται η κατασκευή πολυαθλητικού κέντρου στον ίδιο χώρο αλλά και η διάνοιξη δρόμων προσπέλασής του δια μέσου της Β΄ Ζώνης Υμηττού.\nΑν πράγματι σχεδιάζεται η τροποποίηση των όρων προστασίας του Υμηττού, που αν υλοποιηθεί θα άρει την σημερινή προστασία του;\nΠοιο είναι το ιδιοκτησιακό καθεστώς των 72 στρεμμάτων που το ΓΕΑ παραχωρεί στο Δήμο Γλυφάδα;\nΕίναι τμήμα δασικής έκτασης η παραχωρούμενη περιοχή;\nΠοια άλλα μέτρα προτίθεται να πάρει ώστε να λυθεί το υπαρκτό πρόβλημα έλλειψης χώρου για το κοιμητήριο, όχι όμως αυτό της παρέμβασης στο συγκεκριμένο σημείο για το οποίο δεν επιτρέπεται;\nΑναρτήθηκε από kalinterakis στις 13.3.08\nΕτικέτες ΒΟΥΛΗ, ΠΕΡΙΒΑΛΛΟΝ, συριζα\nΝΑ ΑΠΟΜΑΚΡΥΝΘΕΙ Η ΚΕΡΑΙΑ ΚΙΝΗΤΗΣ ΤΗΛΕΦΩΝΙΑΣ ΑΠΟ ΤΟ ΚΤΙΡΙΟ ΣΤΗΝ ΜΙΚΡΑΣ ΑΣΙΑΣ 92 ΕΡΩΤΗΣΗ ΤΟΥ ΒΟΥΛΕΥΤΗ ΓΙΑΝΝΗ ΔΡΑΓΑΣΑΚΗ\nΓια τον κ. Υπουργό Μεταφορών & Επικοινωνιών\nΟ βουλευτής B΄ Αθηνών, Δραγασάκης Ιωάννης, κατέθεσε αναφορά με την οποία κάτοικοι και Σύλλογοι Γονέων & Κηδεμόνων Σχολείων του Δήμου Γλυφάδας διαμαρτύρονται για τη λειτουργία παράνομης κεραίας κινητής τηλεφωνίας σε κτίριο επί της οδού Μ. Ασίας 92, που βρίσκεται σε απόσταση λίγων μέτρων από δημοτικά σχολεία, νηπιαγωγείο και παιδικό σταθμό και ζητούν την άμεση διακοπή παροχής ρεύματος από τη ΔΕΗ και την απομάκρυνσή της, προκειμένου να προστατευθεί η υγεία των κατοίκων και ιδιαίτερα των παιδιών.\nΕτικέτες ΒΟΥΛΗ, συριζα\nΚαλωςτονα και ας αργησε\nΣιγά μην άντεχε περισσότερο ο Πρετεντέρης τον καθωσπρεπισμό απέναντι στον Τσίπρα και τον ΣΥΡΙΖΑ.Πολύ άντεξε να αντιμετωπίζει τον Πρόεδρο του ΣΥΝ ισότιμα με τους άλλους Αρχηγούς κομμάτων.Άρχισε ,λοιπόν, την γνωστή τακτική του μαινόμενος κατά του Τσίπρα λόγω της γνωστής δήλωσης του περί του Χρηματιστηρίου,σαν δεν ντρέπεται αυτός ο βέβηλος ο Αλέξης να αναφέρεται στον ναό του συστήματος,που έμεινε,άκουσον άκουσον,ΚΛΕΙΣΤΟ για 2 μέρες.Και φυσικά τι θα κάνει με τις μετοχές του ο ΔΟΛ και ο Μπόμπολας ,πόσα χάσανε τα αφεντικά τα καημένα και οι ξένοι επενδυτές.MEGA θέμα τόσο μεγα που ο Πρεντετέρης κατηγορεί τον Τσίπρα ότι κάνει δηλώσεις που δεν είναι αριστερές,βέβαια αφου κλείνοντας το Χρηματιστήριο κτυπιέται το προλεταριάτο των μεγαλοεκδοτών κλπ μεγαλοεπιχειρηματιών, Ελλήνων και ξένων.\nΠαραθέτουμε αυτούσιο το άρθρο του στο Βήμα (χωρίς την άδεια του)\n"Προ ημερών ο Αλ. Τσίπρας δήλωσε «δεν νομίζω ότι έπαθε τίποτα η ελληνική οικονομία από το κλείσιμο του Χρηματιστηρίου».\nΕίναι αναμφισβήτητα μια έξυπνη δήλωση: το Χρηματιστήριο δεν είναι ιδιαίτερα δημοφιλής θεσμός στην κοινωνία μας, κυρίως επειδή συνδέεται με το χρήμα (το χρήμα των άλλων, εννοείται...) και με ένα «έγκλημα». Υπό αυτήν την έννοια περισσότερο συμφέρει πολιτικά να είσαι εναντίον του Χρηματιστηρίου παρά υπέρ του. Είναι αναμφισβήτητα μια αριστερή δήλωση: το Χρηματιστήριο συμβολίζει ό,τι κυρίως απεχθάνεται το ιδιότυπο μείγμα κοινωνικού μιζεραμπιλισμού και ιδεολογικού πρωτογονισμού που υποδύεται την ελληνική Αριστερά. Σύμφωνα με την αντίληψη αυτή το Χρηματιστήριο (και κατ΄ επέκταση η αγορά, οι επιχειρήσεις, το κέρδος κ.λπ.) θα μπορούσε να καταργηθεί χωρίς κανένα πρόβλημα.\nΑναμφισβήτητα όμως είναι και μια εύκολη δήλωση. Και ακριβώς επειδή είναι εύκολη, δεν είναι ούτε έξυπνη ούτε αριστερή. Διότι η λογική «δεν τρέχει και τίποτα» είναι η πιο αντι-κοινωνική λογική που μπορεί να υιοθετήσει ένας πολίτης. Με την ίδια λογική τίποτα θα δεν είχε πάθει η ελληνική πολιτική τόσα χρόνια από το κλείσιμο του Συνασπισμού και τίποτα δεν θα πάθει η ελληνική οικονομία αν ο Συνασπισμός κλείσει ακόμη και σήμερα. Σημαίνει αυτό άραγε ότι πρέπει να κλείσει ένα πολιτικό κόμμα;\nΔεν επέλεξα τυχαία τη συγκεκριμένη δήλωση του νέου προέδρου. Το έκανα επειδή κάθε ημέρα διαπιστώνω ότι ο μεγαλύτερος κίνδυνος που τον απειλεί είναι η ευκολία. Η ευκολία με την οποία διατυπώνει αξιώματα ή αποφθέγματα ή συμπεράσματα. Η ευκολία με την οποία γενικολογεί και απλουστεύει. Η ευκολία με την οποία αποφαίνεται και ισοπεδώνει. Η ευκολία με την οποία διακήρυξε, για παράδειγμα, ότι «οι αυτοδύναμες κυβερνήσεις έχουν καταστρέψει τον τόπο».\nΑλλά επειδή αυτοδύναμες κυβερνήσεις έχουμε από το 1974, χρήσιμο θα ήταν να μας θυμίσει ο πρόεδρος του Συνασπισμού πότε ακριβώς ζούσε η Ελλάδα τον Παράδεισο που κατέστρεψαν οι αυτοδύναμες κυβερνήσεις της ΝΔ και του ΠαΣοΚ. Επί χούντας; Επί Αποστασίας; Επί μετεμφυλιακού κράτους; Επί Ιωάννου Μεταξά; Ή μήπως επί αειμνήστου Θεοδώρου Παγκάλου , του παππού;\nΔεν υπάρχει αμφιβολία ότι ως νέος πολιτικός ο Τσίπρας χρειάζεται πίστωση χρόνου. Να την έχει. Υπό την προϋπόθεση όμως ότι δεν θα μπερδεύει την κεντρική πολιτική με την αερολογία των φοιτητικών αμφιθεάτρων και ότι ο νέος αέρας που υπόσχεται δεν θα είναι αέρας συνοικιακού καφενείου, όπου όλα τα σφάζουν κι όλα τα μαχαιρώνουν μεταξύ πλακωτού και «φεύγα»."\nΤα σχόλια δικά σας ,αν θέλετε τα στέλνετε και στον ίδιο αφου έχουμε παραθέσει το email του.\nΑναρτήθηκε από ΣΥΡΙΖΑ ΓΛΥΦΑΔΑΣ στις 13.3.08\nΣΥΝΕΝΤΕΥΞΗ ΤΥΠΟΥ ΤΗΣ Κ.Ο. ΤΟΥ ΣΥΡΙΖΑ ΓΙΑ ΤΟ ΑΣΦΑΛΙΣΤΙΚΟ\nΣυνέντευξη τύπου έδωσε σήμερα η Κ.Ο. του Συνασπισμού Ριζοσπαστικής Αριστεράς για το ασφαλιστικό νομοσχέδιο. Τη συνέντευξη παραχώρησε ο Πρόεδρος της Κ.Ο. Αλέκος Αλαβάνος, οι βουλευτές Π. Λαφαζάνης και Γ. Δραγασάκης και ο διευθυντής της Κ.Ο. του ΣΥΡΙΖΑ Ι. Θεωνάς. Ο Αλέκος Αλαβάνος είπε εισηγητικά:\n«Δέκα πολύ σύντομα σημεία.\nΠρώτο σημείο: Tο ίδιο το σκηνικό δείχνει την κατεύθυνση και τους στόχους και την ποιότητα των πρωταγωνιστών της αποδόμησης του ασφαλιστικού συστήματος. Η συζήτηση στη Βουλή γίνεται μέσα σε συνθήκες συσκότισης, μπορεί να χρειαστούμε και κεριά μέσα στη Βουλή, με πόλεις γεμάτες σκουπίδια και με το κτίριο της Βουλής να μοιάζει από αύριο και από σήμερα σαν να είναι η Γενική Αστυνομική Διεύθυνση Αθηνών. Αυτό δείχνει ότι η κυβέρνηση είναι αντίθετη με μια ολόκληρη κοινωνία.\nΔεύτερο σημείο: Πέρα από τις γενικές προβλέψεις έχουμε μια επίθεση στις πιο ευαίσθητες και πιο ευάλωτες κατηγορίες του πληθυσμού που θα ήθελαν ακριβώς μια στήριξη από την πολιτεία. Στους νέους όπως π.χ. με το μέτρο ότι χρειάζονται 100 και όχι 50 ένσημα για βιβλιάριο υγείας αλλά και τους μετανάστες. Στους μεγάλης ηλικίας ανέργους μέσα από τις μειώσεις για παράδειγμα από την πρόωρη συνταξιοδότηση, στις μητέρες με τα ανήλικα παιδιά, στα βαρέα και ανθυγιεινά αλλά και στους ανέργους, διότι με την καθυστέρηση αποχώρησης από την εργασία ανοίγουν πιο δύσκολα οι θέσεις για τους ανέργους.\nΤρίτο σημείο: Πρόκειται πια για μια γενική επίθεση ενάντια στο κοινωνικό κράτος σε σχέση με το ασφαλιστικό του σύστημα που περνάει μέσα και από τη μείωση των συντάξεων και από την αύξηση της ηλικίας συνταξιοδότησης και από την αύξηση των εισφορών. Τα τρια δεν που έγιναν τρια ναι από την κυβέρνηση με όλες αυτές τις ρυθμίσεις που προβλέπει, τη μείωση των επικουρικών, το διπλό όριο για να πάρεις σύνταξη, πόσα χρόνια έχεις εργαστεί, το όριο ηλικίας κ.λπ.\nΤο τέταρτο σημείο συνδυάζεται με μια προσπάθεια αποδόμησης του δημόσιου χώρου. Είναι μια πρόταση αίσχους που προέρχεται από τη Νέα Δημοκρατία το να προτείνεται ως μίζα και ως λάδωμα στους εργαζόμενους το να δεχθούν το 10% των αποκρατικοποιήσεων, δηλαδή του ξεπουλήματος του δημοσίου τομέα προκειμένου να έχει πόρους αυτός ο κουμπαράς που υποτίθεται φτιάχνει η Νέα Δημοκρατία.\nΤο πέμπτο σημείο είναι ότι είναι λόγοι εισπρακτικοί, είναι ένα σύστημα που κατά τους ειδικούς δεν πρόκειται να λειτουργήσει, είναι ένα σύστημα αλαλούμ, ένα σύστημα χάους. Εμείς πιστεύουμε ότι ο κ. Καραμανλής λειτουργεί ως πλασιέ των μεγάλων ιδιωτικών ελληνικών και ξένων ασφαλιστικών εταιρειών, διότι είναι ένα σύστημα που οδηγεί στην ιδιωτική ασφάλιση.\nΤο έκτο σημείο είναι ότι εμείς στηρίζουμε τους εργαζομένους στον αγώνα τους. Πιστεύουμε ότι παίρνουμε υπόψη τις ανάγκες τους και τις δυσκολίες του κοινωνικού συνόλου, αλλά η κυβέρνηση έχει απολύτως την ευθύνη αυτή άρχισε χειρών αδίκων εισάγοντας αυτό το νομοσχέδιο προκάλεσε αυτή τη μεγάλη αναταραχή που παρουσιάζεται και στην καθημερινή ζωή των πολιτών. Και καλούμε την κυβέρνηση και τους διάφορους κυβερνητικούς διοικητές να σταματήσουν τις προβοκάτσιες. Και καλούμε την κυβέρνηση να προχωρήσει στην άμεση απόσυρση του νομοσχεδίου. Πιστεύουμε ότι οι εργαζόμενοι θα απαντήσουν με την ενότητά τους. Μια κυβέρνηση που προσπαθεί να διαιρέσει σε επιστήμονες και χαμηλότερης μόρφωσης, σε δημοσίους και ιδιωτικούς σε μεγάλης ηλικίας και μικρής ηλικίας, σε Έλληνες και μετανάστες, είναι μια κυβέρνηση η οποία λειτουργεί ως κυβέρνηση διχασμού.\nΈβδομο σημείο: Θεωρούμε απαράδεκτες τις παρεμβάσεις της ηγεσίας της δικαιοσύνης στους εργατικούς αγώνες και νομίζουμε ότι πλέον ο εισαγγελέας του Αρείου Πάγου πρέπει να σταματήσει να λειτουργεί ως κομματικό στέλεχος της Νέας Δημοκρατίας. Έχουν ξεπεραστεί τα όρια και νομίζω ότι αυτό είναι σε βάρος της ίδιας της Δημοκρατίας στη χώρα μας.\nΌγδοο σημείο: Ως Κοινοβουλευτική Ομάδα του Συνασπισμού Ριζοσπαστικής Αριστεράς, θα κινηθούμε σε δύο επίπεδα. Το ένα είναι στην αποδόμηση και αποκάλυψη των προθέσεων και των επιπτώσεων από τις ρυθμίσεις του νομοσχεδίου. Το δεύτερο είναι στην ανάδειξη της άλλης λύσης που προτείνουμε στα ασφαλιστικά προβλήματα που έχουν δημιουργηθεί από τις πολιτικές των κυβερνήσεων της Νέας Δημοκρατίας και του ΠΑΣΟΚ. Όλα αυτά σε στενή σύνδεση με τους εργαζόμενους. Αύριο η Κοινοβουλευτική Ομάδα του ΣΥΡΙΖΑ θα κατέβει σύσσωμη ξεκινώντας από τη Βουλή με το δικό της πανό να συναντήσει τους απεργούς που θα κινητοποιούνται έξω από τη Βουλή.\nΤην επόμενη Τρίτη θα γίνει ειδική δημόσια συνεδρίαση της Κοινοβουλευτικής Ομάδας του ΣΥΡΙΖΑ στην Αίθουσα Γερουσίας της Βουλής με παρουσία συνδικαλιστών και με αποκλειστικό θέμα «Η άλλη λύση», δηλαδή η ανάδειξη των συγκεκριμένων προτάσεων τις οποίες εμείς προωθούμε και μπορούν να δώσουν απάντηση στο ασφαλιστικό.\nΈνατο σημείο: Οι προτάσεις αυτές στηρίζονται σε μερικές βασικές αρχές, όπως είναι η αλληλεγγύη των γενεών, η αναδιανομή του κοινωνικού πλούτου, η αξιοποίηση της περιουσίας των ταμείων, η αύξηση της απασχόλησης, η προώθηση αναλογιστικών μελετών, η αναζήτηση του ψηλότερου κοινωνικού παρανομαστή και στην προβολή συγκεκριμένων μέτρων που θα μπορούσαν να έχουν σαν αποτέλεσμα την εισροή δεκάδων δισεκατομμυρίων ευρώ στα αποθεματικά των ταμείων.\nΔέκατο και τελευταίο σημείο: Με αυτό το νομοσχέδιο η κυβέρνηση επιβεβαιώνει ότι είναι μια κυβέρνηση που δεν αξίζει στη χώρα, που οδηγεί μεγάλα τμήματα της κοινωνίας στη φτώχεια, που οδηγεί τις γυναίκες πάλι στο σπίτι τους, που οδηγεί την οικονομία στο χάος, που οδηγεί τους νέους σε μια ζωή που δεν θα έχει κατάληξη τη σύνταξη. Είναι μία κυβέρνηση μειοψηφίας χάρη στο πριμ που έδωσε ο εκλογικός νόμος του ΠΑΣΟΚ.\nΠιστεύουμε ότι πρέπει το συντομότερο δυνατόν να κλείσει ο κύκλος αυτής της κυβέρνησης και πιστεύουμε ότι μπορεί να διαμορφωθεί μια νέα πλειοψηφία με εναλλακτικές και συγκεκριμένες ριζοσπαστικές προτάσεις και με επίκεντρο τις δυνάμεις της Ριζοσπαστικής Αριστεράς.»\nΓΙΑΝΝΗΣ ΘΕΩΝΑΣ: Εχουμε μπροστά μας ένα νομοσχέδιο που μετά από τόσο καιρό η κυβέρνηση κατάφερε να καταθέσει στη Βουλή και αρχίζει σήμερα η συζήτησή του στην αρμόδια Κοινοβουλευτική Επιτροπή.\nΠολλούς προβληματίζει αν ο στόχος αυτού του νομοσχεδίου είναι να ανατρέψει ολοκληρωτικά το ασφαλιστικό σύστημα της χώρας ή προσπαθεί να λύσει κάποιο πρόβλημά του. Νομίζω ότι ερώτημα είναι εύλογο. Αν κανείς έχει την υπομονή να διαβάσει αυτό το νομοσχέδιο θα δυσκολευτεί να καταλήξει ότι στόχος του είναι η βελτίωση της κατάστασης του ασφαλιστικού συστήματος.\nΔίνω το λόγο στον Πρόεδρο της Κ.Ο. τον Αλέκο τον Αλαβάνο.\nΠΑΝΑΓΙΩΤΗΣ ΛΑΦΑΖΑΝΗΣ: Θα σας πω δυο λόγια σύντομα γιατί ο Πρόεδρος της Κοινοβουλευτικής Ομάδας του ΣΥΡΙΖΑ έχει καλύψει το θέμα. Το πρώτο που θέλω να υπογραμμίσω και νομίζω ότι έχει μια ιδιαίτερη σημασία για τη δημοκρατία μας, είναι ότι το νομοσχέδιο αυτό εισάγεται με διαδικασίες κοινοβουλευτικού πραξικοπήματος. Το νομοσχέδιο αυτό το πήραμε την Πέμπτη αργά το βράδυ, έχει πάνω από εκατόν πενήντα άρθρα, αφορά το σύνολο του κοινωνικού ασφαλιστικού συστήματος της χώρας μας και είναι αδύνατον να έχει μελετηθεί μέχρι την Τρίτη το μεσημέρι που βάζει τη συνεδρίαση της αρμόδιας Επιτροπής η κυβέρνηση. Η κυβέρνηση πιστεύει ότι θα πάει να περάσει αυτό το νομοσχέδιο με διαδικασίες «Ψηφίστε, ψεκάστε, τελειώσατε». Δεν θα το καταφέρει. Θα υπάρξει μεγάλη αντίσταση, τουλάχιστον από τη δική μας πλευρά σε αυτές τις συνοπτικές διαδικασίες που προετοιμάζει.\nΤο δεύτερο που θέλω να πω είναι ότι αυτό το νομοσχέδιο που η κυβέρνηση το λέει μεταρρύθμιση, έχει εξευτελίσει την έννοια των μεταρρυθμίσεων και σε λίγο όπως το πάει με τις μεταρρυθμίσεις η κυβέρνηση, ο Έλληνας πολίτης θα ακούει μεταρρύθμιση και θα τον πιάνει ίλιγγος. Εν πάση περιπτώσει, αυτή δεν είναι μεταρρύθμιση, είναι ένα σφαγείο κυριολεκτικό των ασφαλιστικών και συνταξιοδοτικών δικαιωμάτων των εργαζομένων. Βεβαίως το θέμα είναι ότι θίγει με αυτή τη λεγόμενη μεταρρύθμιση το σύνολο των ασφαλισμένων στη χώρα μας. Δεν υπάρχει ούτε ένας εργαζόμενος ασφαλισμένος που να μη θίγεται με αυτό το νομοσχέδιο. Πρώτα απ’ όλα όμως, όπως είπε και ο Πρόεδρος, θίγονται οι γυναίκες και οι νέοι. Έχουμε έναν ιδιόμορφο νέου τύπου ρατσισμό τώρα όχι μόνο προς τους ξένους, αλλά και προς τις γυναίκες και τους νέους. Η κυβέρνηση λέει ότι αυτό το νομοσχέδιο έρχεται για να αντιμετωπίσει τα προβλήματα που υποτίθεται πως έχει το κοινωνικό ασφαλιστικό σύστημα της χώρας μας. Αυτό είναι μια μεγάλη απάτη και μία ευτελής προπαγάνδα. Η κυβέρνηση κατεβάζει αυτό το νομοσχέδιο κατ’ επιταγή του διευθυντηρίου της Ευρωπαϊκής Ένωσης, του Διεθνούς Νομισματικού Ταμείου και του ΟΟΣΑ, που πιέζουν για ασφαλιστικές αλλαγές με τρεις στόχους: Την δημοσιονομική προσαρμογή με βάση και τα όρια ότι το 2010 πρέπει να έχουμε ισοσκελισμένους προϋπολογισμούς, τη μείωση του μη μισθολογικού κόστους για τις επιχειρήσεις, το να φύγουμε από το κοινωνικό αναδιανεμητικό σύστημα και να πάμε σ’ ένα καινούργιο σύστημα, που το κεντρικό θα είναι τα επαγγελματικά ταμεία και ιδιαίτερα η ιδιωτική ασφάλιση. Αυτά επιβάλλουν τις αλλαγές που κάνει η κυβέρνηση με αυτό το ασφαλιστικό νομοσχέδιο και καμία ανάγκη να λυθούν ουσιαστικά προβλήματα του κοινωνικού και ασφαλιστικού συστήματος.\nΤελειώνω, λέγοντας ότι απόδειξη αυτών που λέω, σημειώστε το αυτό ιδιαίτερα, είναι ότι μέσα απ’ αυτό το νομοσχέδιο χαρίζονται δισεκατομμύρια ευρώ, και ορισμένα δισεκατομμύρια θα αυξάνονται με την πάροδο του χρόνου εσαεί, σε τράπεζες και εργοδότες. Αν έχει ανάγκη από πόρου το ασφαλιστικό σύστημα για να στηριχθεί πώς είναι δυνατόν η κυβέρνηση να φέρνει ένα νομοσχέδιο και να πετάει δισεκατομμύρια ευρώ, τα οποία καρπώνονται οι τράπεζες μ’ αυτά τα τεράστια υπερκέρδη και άλλες μεγάλες επιχειρήσεις, οι οποίες είναι εισηγμένες στο χρηματιστήριο. Προφανώς, λοιπόν εδώ, δεν έχουμε να απαντήσουμε σε προβλήματα του κοινωνικού ασφαλιστικού συστήματος, αλλά σε προβλήματα κερδοφορίας, πρώτα απ’ όλα και κυρίως των μεγάλων εισηγμένων επιχειρήσεων του μεγάλου κεφαλαίου.\nΒεβαίως το νομοσχέδιο πρέπει να αποσυρθεί, αυτό θα ζητήσουμε τώρα στην επιτροπή, αυτή θα είναι η βασική μας κατεύθυνση, αλλά νομίζω ότι και αν επιμείνει μέσα από κοινοβουλευτικές διαδικασίες να ψηφίσει με την ισχνή πλειοψηφία της αυτό το νομοσχέδιο, δεν θα αποφύγει η κυβέρνηση αυτή το Βατερλό. Θυμάστε πολύ καλά ότι το Βατερλό της κυβέρνησης του κ. Μητσοτάκη ήταν ο νόμος Σιούφα. Το Βατερλό της κυβέρνησης του κ. Σημίτη ήταν τα μέτρα Γιαννίτση και εν μέρει ο νόμος Ρέππα. Το Βατερλό γι’ αυτή την κυβέρνηση θα είναι αυτό το ασφαλιστικό νομοσχέδιο σφαγείο. Σας ευχαριστώ.\nΓΙΑΝΝΗΣ ΔΡΑΓΑΣΑΚΗΣ: Η διατύπωση εναλλακτικών προτάσεων δεν είναι για τον ΣΥΡΙΖΑ μια δοκιμασία ούτε αποτελεί την ώρα κρίσης όπως ορισμένοι λένε, αλλά αποτελεί το προνομιακό πεδίο στο οποίο ο ΣΥΡΙΖΑ δρα και θέλει να δράσει πολύ περισσότερο στο μέλλον. Από την άποψη αυτή ο ΣΥΡΙΖΑ και είχε και έχει και διαρκώς βεβαίως θα αναπτύσσει τις προτάσεις του για μια εναλλακτική στρατηγική για το ασφαλιστικό σύστημα της χώρας μας.\nΘα πρέπει όμως πριν αναφερθώ στις δικές μας προτάσεις να επιμείνουμε στο τι ακριβώς επιδιώκει η κυβέρνηση. Και θα μου να διαβάσω από το νομοσχέδιο μια διατύπωση που έχει στη σελίδα 2 της εισηγητικής έκθεσης. Λέει η κυβέρνηση: «Ο χαρακτήρας του ασφαλιστικού συστήματος δημόσιος, αναδιανεμητικός, υποχρεωτικός δεν αλλάζει» αμέσως μετά «το σύστημα διαρθρώνεται σε τρεις βασικούς πυλώνες. Ο πρώτος αποτελείται από την κύρια και την επικουρική ασφάλιση, ο δεύτερος βασίζεται στα επαγγελματικά ταμεία και ο τρίτος στην ιδιωτική ασφάλιση». Ό,τι τύχη είχαν δηλαδή τα τρία «δεν» έχει και αυτή η διαβεβαίωση για το δημόσιο αναδιανεμητικό και υποχρεωτικό χαρακτήρα του συστήματος. Η ιδιωτική ασφάλιση ούτε δημόσια είναι, ούτε υποχρεωτική, ούτε εγγυημένη απόδοση έχει. Τα επαγγελματικά ταμεία δεν συνιστούν μορφή κοινωνικής ασφάλισης, αλλά συνιστούν μορφή ιδιωτικής ασφάλισης οργανωμένης σε ομαδική βάση. Άρα, στρατηγική της κυβέρνησης, και γίνεται πιο εμφανής με αυτό το νομοσχέδιο, είναι η δημιουργία πιέσεων και αντικινήτρων σε βάρος της δημόσιας ασφάλισης και η δημιουργία κινήτρων υπέρ της ιδιωτικής. Ό,τι προσπαθεί να κερδίσει η κυβέρνηση με το νομοσχέδιο αυτό από τη δημόσια ασφάλιση είναι το κόστος των κινήτρων που ήδη έχει υποσχεθεί ο κ. Αλογοσκούφης στην ιδιωτική ασφάλιση και τις εταιρίες της.\nΤι λέμε εμείς: Εμείς λέμε ότι υπάρχει άλλος δρόμος, μπορούμε να αναβαθμίσουμε το επίπεδο των συντάξεων ιδιαίτερα των χαμηλών, μπορούμε να αναβαθμίσουμε και πρέπει το επίπεδο των παροχών υπηρεσιών υγείας. Ο δρόμος αυτός έχουμε πλήρη επίγνωση, όμως, περνάει μέσα από μία αναδιανομή του συσσωρευμένου πλούτου και την εφαρμογή ενός νέου τύπου ανάπτυξης με επίκεντρο την πλήρη απασχόληση. Κατανοούμε ότι αυτός ο δρόμος προϋποθέτει άλλους συσχετισμούς δυνάμεων, προϋποθέτει έναν άλλο συνασπισμό εξουσίας με επίκεντρο τις δυνάμεις της αριστεράς. Και ο ΣΥΡΙΖΑ αγωνίζεται ακριβώς για τη διαμόρφωση αυτών των προϋποθέσεων. Όμως, από αυτή τη στρατηγική μας ακριβώς προκύπτουν προτάσεις άμεσα εφαρμόσιμες, προκύπτουν δυνατότητες χρηματοδότησης του συστήματος και βελτίωσης της θέσης των ασφαλισμένων.\nΠάντα με άξονα το νομοσχέδιο θα αναφερθώ σε αυτές τις προτάσεις συνοπτικά.\nΠρώτον, εφιστούμε την προσοχή σας στο άρθρο 148. Φαίνεται επιμέρους θέμα. Αφορά τις προϋποθέσεις υπό τις οποίες κάποιος μπορεί να αποκτήσει βιβλιάριο ιατρικής και φαρμακευτικής περίθαλψης. Σήμερα, τέτοιο βιβλιάριο μπορεί να αποκτήσει κάποιος αν έχει πενήντα ένσημα. Τώρα, τα πενήντα ένσημα γίνονται εκατό. Ερώτημα: Εάν κάποιος έχει ενενήντα εννέα ένσημα, δεν θα έχει ιατρική και φαρμακευτική περίθαλψη; Το αμερικάνικο δηλαδή μοντέλο, όπου στην πιο πλούσια χώρα του κόσμου σαράντα επτά εκατομμύρια άνθρωποι δεν έχουν ιατρική περίθαλψη και υπάρχουν άνθρωποι που πεθαίνουν στο δρόμο; Εμείς λέμε ότι το δικαίωμα στη ζωή, διότι περί αυτού πρόκειται, είναι αδιαπραγμάτευτο και δεν πρέπει να εξαρτάται από ένσημα. Ιατρική και φαρμακευτική περίθαλψη πρέπει να έχουν όλοι οι Έλληνες, όλες οι Ελληνίδες, όλοι όσοι ζουν στη χώρα μας και αυτό ακριβώς ήταν μία πτυχή της πρότασης που ήδη έχουμε καταθέσει, όπως γνωρίζετε για το ελάχιστο εγγυημένο εισόδημα, για τις ελάχιστες προϋποθέσεις ζωής.\nΔεύτερον, σε ό,τι αφορά τις ενοποιήσεις των ταμείων. Η Αριστερά ήταν ιστορικά και παραμένει υπέρ της ενοποιήσεως των ταμείων υπό τρεις σαφείς όρους: Πρώτον, αξιόπιστες αναλογιστικές μελέτες που θα αναδεικνύουν την οικονομική προοπτική των ταμείων πριν τη συγχώνευση και μετά. Δεύτερον, κάλυψη των ελλειμμάτων όπου υπάρχουν πριν την επιχείρηση της συγχώνευσης, όχι να γίνει ότι έγινε με τον ΟΑΕΕ που πρώτα έγινε η συγχώνευση και μετά κυνηγούν από το κράτος τα υπεσχημένα και δεν δίνονται. Τρίτη προϋπόθεση είναι η ενοποίηση να γίνει με τη συναίνεση των εργαζομένων και να αναζητείται η ενοποίηση στο ανώτατο δυνατό κοινό παρανομαστή.\nΤρίτο θέμα. Ειδικότερα σε ό,τι αφορά τον κλάδο υγείας. Η σημερινή κατάσταση, το σημερινό σύστημα όπως λειτουργεί επιβαρύνεται κατ’ αρχήν το ασφαλιστικό σύστημα με προνοιακές πολιτικές που δεν θα έπρεπε να καλύπτονται από τα ασφαλιστικά ταμεία, από το επίδομα του φαντάρου μέχρι μια σειρά άλλες κοινωνικές πολιτικές. Αυτές οι πολιτικές πρέπει να αποσπαστούν, ή εν πάση περιπτώσει πρέπει να καλύπτονται κατευθείαν από τον προϋπολογισμό και να μην δημιουργείται σύγχυση με το γενικότερο θέμα των συντάξεων. Δεύτερο δημιουργούνται άνισα καθεστώτα σε ό,τι αφορά τις υγειονομικές παροχές και χαμηλή ποιότητα υπηρεσιών στις παροχές που αφορούν τους πολλούς ιδιαίτερα του ΙΚΑ.\nΓια τους λόγους αυτούς εμείς ζητάμε άμεσα την αναβάθμιση των υπηρεσιών υγείας του ΙΚΑ, θέτουμε ως πρόταση προς συζήτηση και διάλογο και μελέτη την προοπτική μιας ολοκληρωτικής απόσχισης των κλάδων υγείας από τον κλάδο σύνταξης στην προοπτική δημιουργίας ενός ενιαίου φορέα στον ανώτατο δυνατό κοινό παρανομαστή που θα παρέχει υψηλού επιπέδου παροχές υγείας για όλους τους Έλληνες, ανεξάρτητα από τη μορφή, το είδος της ασφάλισής τους.\nΤέταρτον, σε ό,τι αφορά το πρόβλημα της βιωσιμότητας του συστήματος το οποίο διαρκώς εμφανίζουν υπό κατάρρευση και βεβαίως δημιουργούνται κίνδυνοι από τις πολιτικές που εφαρμόζονται. Θεωρούμε ότι η βιωσιμότητα του συστήματος μπορεί να εξασφαλιστεί πρώτον με την αύξηση του ποσοστού απασχόλησης το οποίο σήμερα είναι στο 61% έναντι 70% και πλέον που είναι στις περισσότερες χώρες της Ε.Ε. Αυτό προϋποθέτει ειδικές πολιτικές στήριξης της οικογένειας, δημιουργίας κοινωνικών υποδομών που να διευκολύνουν ιδιαίτερα τη γυναίκα να εργαστεί. Δεύτερον με την κατάργηση στην ουσία της ανασφάλιστης εργασίας, γεγονός που απαιτεί μια πολιτική για τη μετανάστευση που θα βοηθάει στη νομιμοποίηση και ενσωμάτωση των μεταναστών στο κοινωνικό και ασφαλιστικό σύστημα, Και τρίτον και πολύ σημαντικό για την Ελλάδα, απαιτεί την αύξηση της εισπραξιμότητας των εισφορών, το περιβόητο θέμα της εισφοροδιαφυγής για το οποίο το νομοσχέδιο προκλητικά ουσιαστικά αγνοεί. Πέρα από την ύπαρξη εισπρακτικών μηχανισμών απαιτείται διασταύρωση στοιχείων, αξιοποίησης στοιχείων και από επιθεωρήσεις εργασίας και από εφορίες και από τράπεζες και από ΔΕΗ, έχουν εφαρμοστεί παντού τα συστήματα αυτά στα οποία αναφέρομαι και βεβαίως θα βοηθούσε τον έλεγχο και η πληρωμή όλων των μισθοδοσιών, περιλαμβανομένων και των εισφορών μέσω τραπεζών με πάγια εντολή από όπου οι εισφορές θα δίνονται κατευθείαν στα ταμεία.\nΤελειώνω με το περιβόητο θέμα του φορέα αλληλεγγύης των γενεών, το οποίο περιέχει το νομοσχέδιο. Ο τίτλος είναι παραπλανητικός, διότι η πολιτική δεν εφαρμόζει πολιτική αλληλεγγύης γενεών, αλλά διάσπασης και δημιουργίας διαχωρισμών και ανισοτήτων με τις γενεές. Για μας το ζητούμενο είναι η αποκατάσταση της αποθεματικής δυνατότητας των ταμείων. Και λέμε αποκατάστασης, διότι όπως γνωρίζετε, κατά καιρούς τα αποθεματικά έχουν εξανεμιστεί με τις πολιτικές που εφαρμόστηκαν. Όμως, χρειάζεται συγκεκριμένη μελέτη για το ύψος των πόρων που απαιτούνται και για το χρόνο που απαιτείται, δηλαδή πότε θα χρειαστούμε και τι πόρους περίπου. Εμείς θεωρούμε ως βάση συζήτησης τη μελέτη που έχει γίνει από το Ινστιτούτο Εργασίας της ΓΣΕΕ και η οποία μελέτη προέβλεπε και προβλέπει ότι απαιτείται ανάλογα με την αντιμετώπιση της εισφοροδιαφυγής ένας αποθεματικός πόρος από το 2020 και μετά που υπολογίστηκε στο 1,4% του ΑΕΠ δηλαδή τρία δισεκατομμύρια ευρώ το χρόνο, όμως μόνο για το ΙΚΑ. Θεωρούμε ως βάση της συζήτησης την πρόταση αυτή και λέμε ότι οι πόροι αυτοί μπορεί να βρεθούν όχι από τις πηγές που αναζητάει η κυβέρνηση, η οποία απλώς θέλει να δημιουργήσει άλλοθι για τη μελλοντική αύξηση του ΦΠΑ. Για μας, η βασική πηγή των πόρων πρέπει να είναι πρώτον η συλλογική αποταμίευση. Για μας οι δημόσιες επιχειρήσεις, η δημόσια περιουσία, κινητή και ακίνητη, αποτελεί μορφή συλλογικής αποταμίευσης του ελληνικού λαού μέρος της οποίας τουλάχιστον πρέπει να δεσμευτεί υπέρ των ασφαλιστικών ταμείων έτσι ώστε τα ταμεία να μπορούν να απολαμβάνουν τα μερίσματα ας πούμε επιχειρήσεων όπως το Ταχυδρομικό Ταμιευτήριο, όπως ο ΟΠΑΠ, όπως ο ΟΤΕ και άλλες αντί αυτές να πουληθούν στον ιδιωτικό τομέα, όπως γίνεται σήμερα και με τα λιμάνια. Και τα λιμάνια θα μπορούσαν να είναι προσοδοφόρα πηγή για τα ασφαλιστικά ταμεία υπό δημόσια διαχείριση και υπό σύγχρονη λειτουργία. Η δεύτερη μεγάλη πηγή είναι η διεύρυνση της φορολογικής βάσης, τα θέματα τα αναπτύξαμε στη συζήτηση του προϋπολογισμού, στην Ελλάδα υπάρχουν μορφές εισοδημάτων και κερδών τα οποία δεν φορολογούνται. Η ένταξή τους στο φορολογικό σύστημα θα δημιουργούσε ικανούς πόρους για να ενισχυθεί πράγματι ένα αποθεματικό των ταμείων για τις μελλοντικές ανάγκες αλλά και για τη στήριξη γενικότερα των δημόσιων οικονομικών, προκειμένου να ασκηθούν οι αναγκαίες κοινωνικές πολιτικές.\nΑυτές είναι ορισμένες από τις προτάσεις με την επιφύλαξη ότι θα έχουμε την ευκαιρία να επανέλθουμε στην ειδική συνεδρίαση της Κοινοβουλευτικής Ομάδας.\nΣτη συνέχεια οι εκπρόσωποι της Κοινοβουλευτικής Ομάδας του Συνασπισμού Ριζοσπαστικής Αριστεράς, απάντησαν σε ερωτήσεις δημοσιογράφων:\nΕΡ.(Αν. Καββαδία ΝΕΤ) Πόσο αισιόδοξος είστε ότι η κυβέρνηση τελικά θα πάρει πίσω αυτό το νομοσχέδιο με δεδομένη την προσωπική δέσμευση που έχει αναλάβει ο πρωθυπουργός σε αυτό που έχει ονομάσει «μεταρρυθμίσεις»;\n(ΑΛ. ΑΛΑΒΑΝΟΣ): Αυτό θα το κρίνει η ίδια η κυβέρνηση. Εγώ πιστεύω ότι γίνονται σημαντικοί αγώνες, και ότι έχουμε πια μια απόδειξη ότι σύσσωμη η κοινωνία της εργασίας είναι ενάντια. Θα έλεγα ότι αυτοί οι αγώνες ακόμα και αν περάσει το νομοσχέδιο της κυβέρνησης, δεν θα χαθούν αλλά θα συμβάλλουν στο να διαμορφωθεί μια νέα πολιτική κατάσταση και νέοι πολιτικοί συσχετισμοί που θα οδηγήσουν σε μια έξοδο από τη διακυβέρνηση της ΝΔ και από το δικομματισμό.\nΕΡ. (Δ. Αλειφερόπουλος ΑΛΦΑ) Επανειλημμένα σε πολύ σημαντικές μεταρρυθμίσεις τις οποίες προώθησε η κυβέρνηση όπως το άρθρο 16 , η εκπαιδευτική μεταρρύθμιση, επανειλημμένα έχετε πει ότι βρεθήκατε ως ΣΥΡΙΖΑ, οι πολίτες και οι ψηφοφόροι του με τους πολίτες και τους ψηφοφόρους άλλων κομμάτων όπως του ΠΑΣΟΚ σε κοινούς αγώνες. Τώρα μήπως είναι πάλι μια καλή ευκαιρία να απευθύνει ο ΣΥΡΙΖΑ μια πρόσκληση προς το ΠΑΣΟΚ και σε επίπεδο ηγεσίας, να δώσετε έναν κοινό αγώνα για ένα θέμα που δεν αφορά μόνο τη νεολαία αλλά όλες τις ηλικίες;\n(ΑΛ. ΑΛΑΒΑΝΟΣ):Κατ’ αρχήν να πω ότι εμείς αγωνιζόμαστε για την απόσυρση του νομοσχεδίου . Θα κάνουμε ότι μπορούμε ώστε αν είναι δυνατόν να μην περάσει, αλλά θέλω να πω μια που αναφέρατε το άρθρο 16 ότι η πολιτική της επίθεσης ενάντια στο δημόσιο πανεπιστήμιο είχε ως τίμημα για τη ΝΔ το να χάσει τη συνταγματική αναθεώρηση, πράγμα το οποίο θα δούμε σε λίγες εβδομάδες. Η πολιτική της επίθεσης ενάντια στα ασφαλιστικά δικαιώματα ότι θα έχει ως τίμημα για τη ΝΔ αργά ή γρήγορα να χάσει τη διακυβέρνηση της χώρας όπως εύστοχα ανάφερε τα προηγούμενα παραδείγματα από κυβερνήσεις Μητσοτάκη και Σημίτη ο Παν. Λαφαζάνης. Εμείς θέλουμε τη συνεργασία με όλες τις πολιτικές δυνάμεις στη μάχη αυτή για να μην περάσει το νομοσχέδιο της κυβέρνησης και θεωρούμε ότι είναι εξαιρετικά σημαντικό το ότι στους δρόμους συναντώνται οπαδοί όλων των κομμάτων συμπεριλαμβανομένων όχι μόνο του ΠΑΣΟΚ αλλά και οργανωμένων φίλων, μελών και στελεχών της ΝΔ . Μην ξεχνάτε ότι σε όλους τους επιστημονικούς συλλόγους οι οποίοι κινητοποιούνται εδώ και δύο μήνες ενάντια στο νομοσχέδιο, πρόεδροι είναι από παρατάξεις φίλα προσκείμενες προς τη ΝΔ.\nΕΡ (Κ. Αττίας ΑΛΤΕΡ) Στο αυριανό σας πανό καλείτε και τα πολιτικά στελέχη του ΠΑΣΟΚ και του ΚΚΕ να είναι μαζί σας, και πώς απαντάτε σε όσα ακούγονται κυρίως από τις τηλεοράσεις, περί αγανακτισμένων πολιτών οι οποίοι δεν αντέχουν άλλο την απεργία της ΔΕΗ την οποία στηρίζετε;\n(ΑΛ. ΑΛΑΒΑΝΟΣ): Όσον αφορά στο πρώτο, στο πανό μας δεν μπορούμε βέβαια να γράψουμε ολόκληρο βιβλίο, προφανώς θα είναι ένα σύνθημα, αλλά εμείς θέλουμε την κοινή δράση και νομίζω ότι έχει μια δύναμη αυτό το κίνημα γιατί είναι και οι οπαδοί της ΝΔ μέσα σε αυτό. Και αυτό σας λέω ότι είναι μήτρα μιας πολύ μεγάλης πολιτικής εξέλιξης η οποία αργά ή γρήγορα θα έρθει στη χώρα μας. Στη δεύτερη ερώτηση, εμείς πιστεύουμε ότι τα συνδικάτα προχωρούν και πρέπει να προχωρούν με μεγάλη ευαισθησία σε σχέση με τις επιπτώσεις που υπάρχουν στις οικογένειες και στο κοινωνικό σύνολο και καλούμε για μια ακόμη φορά την κυβέρνηση να σταματήσει τις προβοκάτσιες. Δηλαδή να προσπαθεί να οξύνει τις συνέπειες για τους απλούς ανθρώπους προκειμένου να δημιουργήσει ένα ρεύμα το οποίο να είναι ενάντια στις κινητοποιήσεις όπως με τον ίδιο τρόπο χρησιμοποιεί την τακτική διαίρεσης των εργαζομένων. Από κει και πέρα έχουν εμφανιστεί θέματα τα οποία τα είδαμε κι εμείς από την ειδησεογραφία τα οποία είναι πολύ σοβαρά όπως οι επιπτώσεις από τη διακοπή του ρεύματος στην υγεία ενός αριθμού συνανθρώπων μας που έχουν την ανάγκη οξυγόνου. Μια κυβέρνηση η οποία θα ήταν στοιχειωδώς σοβαρή και υπεύθυνη θα προσπαθούσε βλέποντας αυτή την εξέλιξη η οποία δεν χρειαζόταν να υπάρξει κατά τη γνώμη μας, να καταγράψει όλα αυτά τα συμβάντα , όλες αυτές τις περιπτώσεις και να πάρει τα αναγκαία μέτρα εκ των προτέρων με την ανακοίνωση των διακοπών, με την μεταφορά ενδεχομένως σε κέντρα υγείας ή σε νοσοκομεία με την εξασφάλιση συσσωρευτών κλπ. , θα μπορούσαν με όλα αυτά να αντιμετωπίσουν αυτό το πρόβλημα παρότι κατά τη γνώμη μας γίνεται με τέτοιο τρόπο η διαχείριση των απεργιών από τους κυβερνητικούς διοικητές, ώστε να οξύνουν αυτά τα ζητήματα δείχνοντας έτσι , θα έλεγα, μια μεγάλη αναλγησία.\n(Π. ΛΑΦΑΖΑΝΗΣ) Όπως μας ενημέρωσαν υπεύθυνα από τη ΓΕΝΟΠ _ΔΕΗ όταν την επισκεφθήκαμε, πριν δύο μέρες, οι απεργίες που γίνονται έχουν εντελώς οριακά και περιθωριακά αποτελέσματα όσον αφορά στον απλό καταναλωτή. Αλλά τα προβλήματα μεγεθύνονται λόγω της πολιτικής που ακολουθεί η διοίκηση της ΔΗε η οποία πιστεύει ότι μπορεί με τις συχνές διακοπές τις αδικαιολόγητες οι οποίες δεν προέρχονται από την απεργία, να επιβάλλει τη λογική του κοινωνικού αυτοματισμού.\nΕΡ. (Γ. Σιδέρης ΣΚΑΙ ραδ.) Ακούσαμε καλές προθέσεις. Ουδείς παραγνωρίζει τις καλές σας προθέσεις. Όμως ενώ η κυβέρνηση έχει ένα συγκροτημένο νομοσχέδιο δεν είδαμε ένα συγκροτημένο αντινομοσχέδιο γιατί κάτι τέτοιο θα ήταν η δαμόκλειος σπάθη να γίνει κάτι. Αλλά ακόμη και με αυτές τις καλές προθέσεις ποιος εγγυάται τη βιωσιμότητα των προτάσεών σας όταν μεταξύ άλλων ότι θα πιάσετε την εισφοροδιαφυγή . Ήμουν νιός και γέρασα να το ακούω από όλες τις κυβερνήσεις. Σε τι διαφοροποιείστε, όταν βλέπω ότι δεν μπορείτε να τεκμηριώσετε ότι όντως υπάρχει ένας άλλος τρόπος, πέραν των επιθυμιών σας οι οποίες είναι ειλικρινείς;\n(ΑΛ. ΑΛΑΒΑΝΟΣ): Συμφωνώ μαζί σας ότι ήσασταν νιός και γεράσατε και το ακούσατε από όλες τις κυβερνήσεις, αλλά το ακούσατε από κυβερνήσεις του ΠΑΣΟΚ και της ΝΔ. Εμείς μιλάμε για μια άλλη προοπτική αγώνα για μας, δηλαδή για νέες πλειοψηφίες με δυνάμεις της αριστεράς οι οποίες είναι από την ιστορία τους κι από την ταυτότητά τους, δεσμευμένες με τις πολιτικές αυτές που έναν πυρήνα σας αναπτύξαμε και σήμερα και που ακριβώς για να δείξουμε και για να θέσουμε σε συζήτηση τις προτάσεις μας κάνουμε και αυτή την ειδική συνεδρίαση της Κοινοβουλευτικής ομάδας την επόμενη εβδομάδα. Λίγη υπομονή επομένως, πέρα από το γεγονός ότι ήδη και σήμερα το μεγαλύτερο μέρος, αν δείτε χρονολογικά, ήταν στις εναλλακτικές μας προτάσεις.\n-ΕΡ. (Σωτ. Σιδέρης ΑΠΕ)προς τον κ. Δραγασάκη. Με δεδομένα τα ήδη υψηλά ποσοστά ανασφάλιστης εργασίας και ανεργίας, και σε συνδυασμό με την πρόταση που υπάρχει στο νομοσχέδιο για αύξηση των ενσήμων, μπορείτε να εκτιμήσετε σε γενικές γραμμές τι ποσοστό του ελληνικού πληθυσμού θα έχει πρόσβαση στην ιατροφαρμακευτική περίθαλψη;\n(Γ. ΔΡΑΓΑΣΑΚΗΣ): Από ότι μας είπαν από τις υπηρεσίες του ΙΚΑ όπου απευθυνθήκαμε, αυτή τη στιγμή , αυτοί οι οποίοι παίρνουν βιβλιάριο υγείας με ένσημα 50, είναι 268.500. Προφανώς υπάρχουν και πολλοί άλλοι οι οποίοι είναι εντελώς ανασφάλιστοι. Πρέπει να διευκρινίσω εδώ το εξής, ότι σε μερικούς κύκλους υπάρχει η άποψη ότι με αυτό τον τρόπο θα χτυπηθεί η εισφοροδιαφυγή . Λένε δηλαδή ότι κάποιος μόλις πάρει τα 50 ένσημα και πάρει το βιβλιάριο, μετά δεν κυνηγάει τα υπόλοιπα ένσημα. Πρόκειται για ένα περιθωριακό φαινόμενο στο βαθμό που υπάρχει, αν υπάρχει, και δεύτερον ο εργαζόμενος σήμερα σε ατομική βάση δυστυχώς δεν έχει διαπραγματευτική δύναμη. Υπάρχουν περιπτώσεις ιδίως νέων παιδιών που δουλεύουν και η συμφωνία είναι θα δουλέψεις, αλλά δεν θα παίρνεις πλήρη ένσημα, και ακριβώς γι αυτό η θεσμοθέτηση αυτού του μέτρου απλώς αναπαράγει αυτό το φαινόμενο σε άλλη κλίμακα. Επομένως 268.000 νέοι οι μετρημένοι, από κει και πέρα μπορεί να είναι άλλοι τόσοι , ή και περισσότεροι αυτοί που είναι εντελώς ανασφάλιστοι.\nΕΡ. Ο ΣΥΡΙΖΑ είναι υπέρ ή κατά των αποκαλούμενων ως κοινωνικών πόρων;\n(Γ. ΔΡΑΓΑΣΑΚΗΣ): Οι λύσεις είναι δύο. Η μία είναι ιδιωτικοποιούμε τις δημόσιες επιχειρήσεις και το 10% των πόρων το δίνουμε στο ταμείο αυτό όπως λέει η κυβέρνηση. Η δεύτερη λύση είναι αυτή που προτείνουμε εμείς, εμείς λέμε να μην ιδιωτικοποιηθούν , δηλαδή ο ΟΠΑΠ κακώς πουλήθηκαν οι μετοχές του. Κι αυτές που υπάρχουν σήμερα στο δημόσιο δεν πρέπει να πουληθούν. Αυτές οι μετοχές με ένα νόμο μπορούν να δεσμευτούν ως πόρος ως περιουσία των ταμείων, να μη μπορεί δηλαδή κανείς να τις πουλήσει. Τι όφελος θα έχουν τα ταμεία από αυτή την ιστορία; Θα έχουν το όφελος ότι κάθε χρόνο θα παίρνουν ένα ισχυρότατο μέρισμα. Σας επισημαίνω ότι διανέμει μερίσματα της τάξης των 500εκ ευρώ το χρόνο. Το ίδιο θα μπορούσε να συμβεί και με την Εμπορική Τράπεζα που πουλήθηκε , με την Εθνική Τράπεζα , με το Ταχυδρομικό Ταμιευτήριο που είναι ακόμα στο δημόσιο σε ένα βαθμό. Αρά εμείς μιλάμε για μια άλλη αξιοποίηση της δημόσιας περιουσίας η οποία θα ευνοεί τη δημόσια κοινωνική ασφάλιση και όχι την εκποίησή της. Σε ότι αφορά τους κοινωνικούς πόρους ο κάθε κοινωνικός χώρος έχει τη δική του ιστορία και επομένως για να απαντήσει κανείς σε αυτό το ερώτημα πρέπει να δει πώς προέκυψε και το πρέπει να γίνει στο μέλλον. Παραδείγματος χάριν να αναφέρω ένα τέτοιο χώρο που αφορά εσάς τους δημοσιογράφους. Είναι το αγγελιόσημο. Το αγγελιόσημο αποτελεί τον τρόπο με τον οποίο καλύπτεται εδώ η εισφορά και δεν υπάρχει επομένως εργοδοτική εισφορά. Εάν λοιπόν η κυβέρνηση ήθελε να ξαναθέσει το θέμα να υπάρξει ας πούμε εργοδοτική εισφορά από τους ιδιοκτήτες των ΜΜΕ και να συζητηθεί από την αρχή αυτό το θέμα, θα μπορούσαμε να πούμε να συζητηθεί. Αλλά αυτή τη στιγμή αυτό που γίνεται είναι ότι παίρνει αυτό το 10%, αυτό θα αφαιρείται από τα αποθέματα των ταμείων αυτών και στο μέλλον δεν αποκλείεται και αυτά τα ταμεία να γίνουν προβληματικά. Διότι τα ταμεία που σήμερα είναι πε4λονασματικά ως ένα βαθμό οφείλεται στο ότι οι κλάδοι στους οποίους ανήκουν τα ταμεία αυτά έχουν αύξηση απασχόλησης. Μπορεί σε 10-20 χρόνια οι τεχνολογικές εξελίξεις να μην έχουν αυτή τη διάσταση και επομένως και τα ταμεία αυτά να έχουν πρόβλημα. Επομένως η κυβέρνηση κατά την άποψή μας εγκληματεί διότι αντί να βοηθήσει τα ταμεία που έχουν πρόβλημα κινδυνεύει να κάνει προβληματικά και τα ταμεία που σήμερα είναι υγιή.\nΕΡ. (Ελ. Σωτηριάδου ΦΛΑΣ) Με δεδομένο ότι η κυβέρνηση είναι αποφασισμένη να περάσει το νομοσχέδιο έτσι όπως έχει , ποιες βλέπετε να είναι ενδεχόμενες διορθωτικές κινήσεις;\n(ΑΛ. ΑΛΑΒΑΝΟΣ): Κατ αρχήν η κυβέρνηση οφείλει να αποσύρει το νομοσχέδιο αμέσως για να σταματήσουν αυτές οι επιπτώσεις από μια κοινωνική αναταραχή που η ίδια δημιούργησε. Δεύτερον συμφωνώ ότι υπάρχει μόνο μία διορθωτική κίνηση την οποία θα μπορούσαμε να συζητήσουμε και αυτή είναι η απαλλαγή της χώρας μας από την κυβέρνηση της ΝΔ.\nΕΡ ( Δ. Αλειφερόπουλος, ΑΛΦΑ) Τι απαντάτε σε όλους αυτούς που βλέποντας την άνοδο του ΣΥΡΙΖΑ ποσοστιαία σε μονάδες μιλούν για φούσκα που θα ξεφουσκώσει , για εικονική πραγματικότητα, που λένε ότι είναι απλά ένα φαινόμενο και θα περάσει. Τι τους απαντάτε;\n(ΑΛ. ΑΛΑΒΑΝΟΣ): Εμείς ξέρουμε ότι είναι ένα φαινόμενο, ξέρουμε ότι δοκιμαζόμαστε από τους πολίτες, ότι οι πολίτες οι οποίοι διάκεινται θετικά απέναντί μας έχουν και τα ερωτηματικά και τις αμφιβολίες τους, και προσπαθούμε να ανταποκριθούμε συνεγείροντας στον αγώνα για μια καλύτερη Ελλάδα, έχοντας επαφή με τα κινήματα και με την κοινωνία και προσπαθώντας να εμφανίσουμε όσο το δυνατόν πιο διαρθρωμένη και τεκμηριωμένη την εναλλακτική πρόταση της αριστεράς. Ξέρουμε ότι είμαστε υπό δοκιμή και αναλαμβάνουμε την ευθύνη γι αυτό.\nΕΡ. (Κ. Ατίας ΑΛΤΕΡ) Έχετε εντοπίσει από πού προκύπτει η εισφοροδιαφυγή , γιατί κάποιοι υποστηρίζουν ότι προκύπτει από μικρομεσαίους που δεν έχουν και που είναι η ραχοκοκαλιά της οικονομίας . Η εισφοροδιαφυγή λοιπόν προέρχεται από τις μεγάλες επιχειρήσεις ή από τους μικρομεσαίους;\n(Π. ΛΑΦΑΖΑΝΗΣ): Κάθε τόσο από όλες τις κυβερνήσεις έχουμε χάρισμα χρεών προς τα ταμεία ή χαριστικές ρυθμίσεις. Αν αναζητήσετε αυτούς που κρύβονται πίσω από αυτές τις χαριστικές ρυθμίσεις βρίσκονται τα πιο ηχηρά ονόματα του επιχειρηματικού κόσμου της χώρας. Και για να μην τα πολυλογούμε, δείτε τη χαριστική πράξη που έγινε για τις εργολαβικές εταιρείες η οποία είναι σκανδαλώδης και με την οποία το ΙΚΑ χάνει δισεκατομμύρια.\n(Γ. ΔΡΑΓΑΣΑΚΗΣ): Εμείς ζητούμε από την κυβέρνηση μελέτη η οποία να απαντάει στο ερώτημα πόση είναι η εισφοροδιαφυγή, από πού προέρχεται και ποια είναι η προοπτική λύσης του προβλήματος. Είναι ευθύνη της κυβέρνησης έστω σε αυτή την ερώτηση που σωστά κάνατε εσείς, να έχουμε μια συγκεκριμένη απάντηση για να μπορούμε να κάνουμε και συγκεκριμένη συζήτηση.\nΤο πρόγραμμα της 1ης Πανελλαδικής Σύσκεψης\nΑναρτήθηκε από ΣΥΡΙΖΑ ΓΛΥΦΑΔΑΣ στις 12.3.08\nΣυζητήθηκε σήμερα στη Βουλή η Επίκαιρη Ερώτηση που κατέθεσε ο Βουλευτής Β’ Πειραιά του ΣΥΡΙΖΑ, Παν. Λαφαζάνης, στον Υπουργό Οικονομίας σχετικά με την κυβερνητική εισοδηματική πολιτική για το 2008. Στην τοποθέτησή του, ύστερα από την απάντηση του Υφυπουργού κ. Ν. Λέγκα, ο Παν. Λαφαζάνης, τόνισε τα εξής:\nΚε Υφυπουργέ καταλαβαίνω τη δυσχερή σας θέση, αλλά λυπάμαι πολύ να έρχεστε εδώ εκ μέρους της κυβέρνησης και να κάνετε λογιστικές αλχημείες και λαθροχειρίες.\nΗ ερώτησή μου ήταν πολύ συγκεκριμένη και αναβάλλατε την απάντησή σας για το αόριστο μέλλον. Αρχίσατε, μάλιστα, τα «τερτίπια» με το 7% και το 8%, τα οποία ξέρετε ότι δεν έχουν καμία σχέση με τη μισθολογική αύξηση. Διότι αυτά περιλαμβάνουν την ωρίμανση, νέες προσλήψεις κ.ά. Αυτό το οποίο δεν μας απαντήσατε τελικά είναι τι αυξήσεις θα πάρουν οι δημόσιοι υπάλληλοι το 2008. Και οι αυξήσεις οι οποίες προβλέπονται από τον προϋπολογισμό, αλλά και με δηλώσεις του Υπουργού έχει γίνει σαφές, ότι θα είναι 3% και κάτι. Αυτές δεν είναι αυξήσεις, είναι ευτελισμός, είναι ντροπή. Και σας καλώ να πάρετε σαφή θέση. Θα δώσετε αυξήσεις οι οποίες να καλύπτουν, τουλάχιστον, τον πληθωρισμό και την αύξηση της παραγωγικότητας, να προσθέτουν και κάτι για να συντηρήσουν το εισόδημα των δημοσίων υπαλλήλων, οι οποίοι είδαν πέρσι να μειώνονται απόλυτα οι μισθοί τους λόγω αυξημένων ασφαλιστικών κρατήσεων; Το γνωρίζετε πολύ καλά ότι είχαμε απόλυτη μείωση των μισθών των δημοσίων υπαλλήλων το 2007.\nΕίστε μια κυβέρνηση η οποία έχει αναλάβει ένα και μόνο έργο. Να διαλύσετε τα ασφαλιστικά και συνταξιοδοτικά δικαιώματα των εργαζομένων και να λεηλατήσετε τα εισοδήματα των λαϊκών στρωμάτων. Τίποτε άλλο δεν κάνετε τέσσερα χρόνια τώρα. Και συνεχίζετε και κλιμακώνετε αυτές τις πολιτικές παρότι βλέπετε ότι στις δημοσκοπήσεις η ανταπόκριση που έχετε στον ελληνικό λαό είναι σε ελεύθερη πτώση.\nΛέτε ότι δεν αντέχει η ελληνική οικονομία και κάνετε ό,τι είναι δυνατόν μέσα στα πλαίσια των αντοχών της. Και σας ρωτώ: αντέχει η οικονομία όταν η κυβέρνηση αποφασίζει αυξήσεις στη ΔΕΗ πάνω από 25% στα τιμολόγια μέσα σε δύο χρόνια; Αντέχει η οικονομία όταν αποφασίζετε αυξήσεις του απλού εισιτηρίου από 40 % σε 100%; Αντέχει η ελληνική οικονομία να υπάρχουν κέρδη στις Τράπεζες το 2007, τα οποία είναι αυξημένα από 100% έως 200 %; Και δεν αντέχει η οικονομία να δώσετε στους δημόσιους υπαλλήλους, αλλά και ευρύτερα στους εργαζόμενους, κάτι περισσότερο ώστε να μπορέσουν να επιβιώσουν; Διανύουμε μια περίοδο όπου καταρρέουν μισθοί και συντάξεις; Σπέρνετε ανέμους και θα θερίσετε κοινωνικές θύελλες. Σας καλώ στη δευτερολογία σας να αλλάξετε τοποθέτηση, να μιλήσετε ευθέως και να μας πείτε τι αυξήσεις θα δώσετε και να κάνετε μια προσπάθεια, έστω την ύστατη στιγμή, να αναθεωρήσετε τον προϋπολογισμό. Διότι ο πληθωρισμός έχει ξεφύγει από κάθε έλεγχο, κινείται ήδη πάνω από 4% παρά τις προβλέψεις σας για κάτω από 3% και η ακρίβεια στις αγορές καλπάζει ανεξέλεγκτα. Δεν μπορεί σήμερα οι μόνοι που καλούνται να πληρώσουν τα σπασμένα να είναι οι εργαζόμενοι και οι μισθωτοί.\nΑναρτήθηκε από ΣΥΡΙΖΑ ΓΛΥΦΑΔΑΣ στις 11.3.08\nΨήφιση - εξπρές\nΜε διαδικασίες εξπρές και ως τις 20 Μαρτίου η ψήφιση του νέου αντι-ασφαλιστικού νομοσχεδίου. Σε εξέλιξη εδώ και λίγη ώρα η συζήτησή του στην Επιτροπή Κοινωνικών Υποθέσεων της Βουλής. Ισχυρό μέτωπο αντίδρασης από συνδικάτα και εργαζόμενους. Την απόσυρση του νομοσχεδίου ζητά η Κοινοβουλευτική Ομάδα του ΣΥΡΙΖΑ. Γενική επίθεση στο κοινωνικό κράτος καταλόγισε στην κυβέρνηση ο Αλέκος Αλαβάνος μέσω συνέντευξης Τύπου. «Ακόμη και ο Γκέμπελς θα ζήλευε τις πρακτικές της κυβέρνησης Καραμανλή», δήλωσε ο πρόεδρος της ΓΣΕΕ, Γιάννης Παναγόπουλος. «Δε μπορεί να λαμβάνονται μέτρα ερήμην των εργαζομένων», δήλωσε «Στο Κόκκινο» ο πρόεδρος των υπαλλήλων στα ασφαλιστικά ταμεία, Γιώργος Κουτρουμάνης. Σε σκληρή γραμμή επιμένει η υπουργός Απασχόλησης, τόνισε ότι «δεν τίθεται θέμα απόσυρσης του ασφαλιστικού νομοσχεδίου».\nΤρίτη 11/3 24ωρες απεργίες σε ΔΕΗ,Τράπεζα τηε Ελλάδος και Δήμους.\nΤετάρτη 12/3 Συνέχιση απεργιών ,3ωρη στάση εργασίας ΓΣΕΕ-ΑΔΕΔΥ και συγκέντρωση στην Βουλή στις 1\nΑναρτήθηκε από ΣΥΡΙΖΑ ΓΛΥΦΑΔΑΣ στις 10.3.08\nΑύριο στο Δελτίο του ΣΚΑΙ στις 9μμ ο Τσίπρας θα δώσει συνέντευξη.\nΤο σημερινό Βαρόμετρο δίνει στον ΣΥΡΙΖΑ 17%\nΚΑΛΕΣΜΑ ΓΙΑ ΔΡΑΣΗ ΑΠΟ ΤΟ ΕΛΛΗΝΙΚΟ ΚΟΙΝΩΝΙΚΟ ΦΟΡΟΥΜ ΠΑΓΚΟΣΜΙΑ ΔΡΑΣΗ ΚΑΤΑ ΤΟΥ ΡΑΤΣΙΣΜΟΥ\n21 Μάρτη 2008\nΠαγκόσμια μέρα δράσης κατά του ρατσισμού\nΚΑΛΟΔΕΧΟΥΜΕΝΟΙ ΠΡΟΣΦΥΓΕΣ ΚΑΙ ΜΕΤΑΝΑΣΤΕΣ\nΚΑΜΙΑ ΑΝΟΧΗ ΣΤΟ ΡΑΤΣΙΣΜΟ\nΚΑΙ ΤΙΣ ΦΑΣΙΣΤΙΚΕΣ ΣΥΜΜΟΡΙΕΣ\nΗ 21η Μάρτη είναι παγκόσμια μέρα αντιρατσιστικής δράσης.\nΚυβερνητικοί ή άλλοι αξιωματούχοι θα βρουν την ευκαιρία για μεγαλόστομες δηλώσεις και ευχολόγια.\nΌμως για όλους εμάς αυτή θα είναι άλλη μια μέρα αγώνα. Δεν θα μπορούσε να είναι αλλιώς…\n…όταν συνεχίζεται η ομηρία εκατοντάδων χιλιάδων μεταναστών,\n…όταν τα παιδιά των μεταναστών είναι παιδιά χωρίς δικαιώματα –ούτε καν στο όνειρο,\n…όταν η παροχή ασύλου στην χώρα μας παραμένει ντροπιαστικά μηδενική,\n…όταν οι πρόσφυγες –στην Πάτρα ή άλλου- γίνονται «άνθρωποι-σκουπίδια» σε «επιχειρήσεις-σκούπα»,\n…όταν ο βασανιστής αστυνομικός των ανήλικων μεταναστών στο τμήμα της Ομόνοιας, πέφτει στα «μαλακά»,\n…όταν οι κρατικοί λειτουργοί υπεύθυνοι βασανιστηρίων και ρατσιστικών συμπεριφορών, παραμένουν προκλητικά ατιμώρητοι,\n…όταν φασιστικές συμμορίες δολοφόνων όπως η Χρυσή Αυγή, χαίρουν όχι απλά ανοχής, αλλά λειτουργούν σαν συγκοινωνούντα δοχεία με τις δυνάμεις της τάξης.\nΟι μετανάστες και οι πρόσφυγες δεν αποτελούν κίνδυνο και απειλή για κανέναν.\nΕίναι θύματα των πολέμων, των δικτατοριών, της φτώχειας και της καταλήστευσης των χωρών τους από τη Δύση.\nΌταν παίρνουν το δρόμο της προσφυγιάς γίνονται όμηροι της αντι-μεταναστευτικής πολιτικής της Ελλάδας και της Ε.Ε. Δολοφονούνται στα ανατολικά σύνορα και καταδιώκονται με εκτεταμένες επιχειρήσεις-σκούπα στις δυτικές πύλες της χώρας.\nΣτοιβάζονται σε άθλιες συνθήκες σε στρατόπεδα κράτησης αντί να φιλοξενούνται σε ξενώνες υποδοχής.\nΌσοι με κίνδυνο της ζωής τους καταφέρνουν να περάσουν στην ενδοχώρα, δουλεύουν στις σκληρότερες και τις πιο κακοπληρωμένες δουλειές.\nΣυχνά γυναίκες και παιδιά πέφτουν θύματα κυκλωμάτων trafficking.\nΜε ευθύνη των κυβερνήσεων η πλειοψηφία των προσφύγων, μεταναστών και μεταναστριών, στερείται νομιμοποιητικών εγγράφων, ασφάλισης και πολιτικού ασύλου για να κερδίζουν οι εργοδότες και τα κυκλώματα.\nΤα εργασιακά και κοινωνικά δικαιώματα όλων των εργαζομένων συμπιέζονται και οι εργασιακές συνθήκες απορυθμίζονται. Η εργοδοτική εισφοροδιαφυγή και η μεγάλη κλοπή των ταμείων, προστατεύεται από την κυβέρνηση, την ίδια ώρα που καλεί όλους εμάς –ντόπιους και μετανάστες- να πληρώσουμε τα ελλείμματα που αυτοί προκάλεσαν.\nΚαι οι μετανάστες και πρόσφυγες, μετατρέπονται σε ανθρώπους χωρίς φωνή και δικαιώματα, εύκολη λεία στη ρατσιστική βία και την αστυνομική καταστολή που γενικεύεται επικίνδυνα.\nΗ αύξηση των οργανωμένων επιθέσεων ρατσιστικών και φασιστικών συμμοριών παίρνει ανησυχητικές διαστάσεις.\nΔεκάδες κρούσματα ενάντια σε μετανάστες, στέκια και νεολαίους αντιρατσιστές έχουν καταγραφεί τους τελευταίους μήνες.\nΗ είσοδος του ακροδεξιού ΛΑΟΣ στη Βουλή ενθαρρύνει τις ρατσιστικές συμμορίες.\nΜετά από τα γεγονότα της 2ης Φλεβάρη δεν υπάρχει κανένα περιθώριο εφησυχασμού. Μπροστά στα μάτια όλων των πολιτών αποκαλύφθηκε από τις τηλεοπτικές εικόνες των κεντρικών δελτίων ειδήσεων αυτό που οι αντιρατσιστικές οργανώσεις καταγγέλλουν από καιρό. Οι εγκληματίες νεοναζί δρουν με την ανοχή και την κάλυψη ανδρών της ΕΛ.ΑΣ. Μαχαιρώνουν και ανοίγουν κεφάλια, εφορμούν μαζί με τα ΜΑΤ και στη συνέχεια κρύβονται στις γραμμές τους! Η πρόκληση είναι μεγάλη και απαιτεί την άμεση μαζική κινητοποίηση της κοινωνίας.\nΝτόπιοι και μετανάστες δεν έχουμε τίποτε να χωρίσουμε.\nΕίμαστε σύμμαχοι και συναγωνιστές στην πάλη για ένα καλύτερο αύριο. Αγωνιζόμαστε ενάντια στο ρατσισμό και την καταστολή, τη φτώχεια, την ανεργία και την ανασφάλιστη εργασία, τις ιμπεριαλιστικές επεμβάσεις της Δύσης και τους πολέμους που δημιουργούν εκατομμύρια προσφύγων.\n* Νομιμοποίηση και ίσα δικαιώματα για τους μετανάστες και τις οκογένειές τους\n* Ελληνική υπηκοότητα στα παιδιά τους που γεννιούνται και σπουδάζουν εδώ\n* Άσυλο και στέγη στους πρόσφυγες, να κλείσουν τα στρατόπεδα συγκέντρωσης μεταναστών και προσφύγων\n* Καμιά ανοχή στις επιθέσεις ρατσιστικών συμμοριών εναντίον μεταναστών. Να συλληφθούν και να τιμωρηθούν παραδειγματικά οι ένοχοι\n* Να κλείσουν τα γραφεία και οι εφημερίδες φασιστικών οργανώσεων όπως η Χρυσή Αυγή, που αποδεδειγμένα ευθύνονται για δεκάδες εγκληματικές επιθέσεις\n* Να σταματήσει η ρατσιστική βία από αστυνομικούς, να αποταχθούν οι άνδρες των ΜΑΤ που συνεργάστηκαν επιχειρησιακά με τους Χρυσαυγίτες στις 2 Φλεβάρη και οι βασανιστές του Α.Τ. Ομόνοιας.\nΠαρασκευή 21 Μάρτη, 7 μ.μ., Πλατεία Συντάγματος\nΣυμμετέχουν εθελοντικά έλληνες και μετανάστες καλλιτέχνες και μουσικά σχήματα\nΟι διοργανωτές της αντιφασιστικής συγκέντρωσης της 2 Φλεβάρη\nκαι η συνδιοργάνωση παραμένει ανοιχτή για κάθε κοινωνικό ή πολιτικό φορέα που επιθυμεί να συμμετάσχει\nΤο κείμενο του Ασφαλιστικού Νομοσχεδίου\nΤο πλήρες κείμενο του Ασφαλιστικού Νομοσχεδίου\nΑναρτήθηκε από ΣΥΡΙΖΑ ΓΛΥΦΑΔΑΣ στις 6.3.08\nΜαχαίρι σε συντάξεις και δικαιώματα βάζει η κυβέρνηση, το νομοσχέδιο για το ασφαλιστικό παρουσίασε η υπουργός Απασχόλησης. Μεταξύ των άλλων προανήγγειλε αύξηση των ορίων ηλικίας συνταξιοδότησης και σαρωτικές ενοποιήσεις ταμείων, σε 5 φορείς κύριας ασφάλισης, 6 επικουρικής και 2 πρόνοιας.\nΤρίωρη στάση εργασίας την επόμενη Τετάρτη και Γενική απεργία και συλλαλητήριο στις 19 Μαρτίου, αποφάσισε η εκτελεστική επιτροπή της ΓΣΕΕ. 24ωρη απεργία στις 13 Μαρτίου είχε προτείνει η Αυτόνομη Παρέμβαση.\n«Ο κόμπος έχει φτάσει στο χτένι, θα βρεθούμε στην πρώτη γραμμή για να μην περάσουν οι αντιασφαλιστικές ρυθμίσεις της κυβέρνησης», τόνισε ο Αλέξης Τσίπρας, συναντήθηκε το πρωί με τους εργαζόμενους του εργοστασίου Σνέντερ Ελέκτρικ.\n«Συνιστά μια μεταρρύθμιση- φονιά των ασφαλιστικών και συνταξιοδοτικών δικαιωμάτων, ενώ ανοίγει το δρόμο για την πλήρη εκμηδένιση του δημόσιου και αναδιανεμητικού κοινωνικού ασφαλιστικού συστήματος», τονίζουν οι υπεύθυνοι εργατικής και οικονομικής πολιτικής του ΣΥΝ, Δημήτρης Στρατούλης και Παναγιώτης Λαφαζάνης.\n«Το νομοσχέδιο ξεζουμίζει τους εργαζόμενους, η κυβέρνηση βαθαίνει την αντιλαϊκή της επίθεση, δίνοντας συνέχεια στους αντιασφαλιστικούς νόμους της ΝΔ και του ΠΑΣΟΚ», τονίζει το ΚΚΕ.\n«Η κυβέρνηση αρπάζει, λεηλατεί, εκβιάζει, αοριστολογεί, κατεδαφίζει, ακροβατεί» αναφέρει ο Λαϊκός Ορθόδοξος Συναγερμός, χαρακτηρίζοντας το ασφαλιστικό νομοσχέδιο ως «το χειρότερο που θα μπορούσε να φέρει μια κακή κυβέρνηση».\nΝέο χτύπημα της δικαιοσύνης στα δικαιώματα των εργαζομένων: Παράνομη και καταχρηστική κρίθηκε από το Μονομελές Πρωτοδικείο Αθηνών η απεργία στην Τράπεζα της Ελλάδας. Για «εξέλιξη στο πλαίσιο της βιομηχανίας των αποφάσεων της Δικαιοσύνης» έκανε λόγο «Στο Κόκκινο» το μέλος του Διοικητικού Συμβουλίου του Σωματείου Εργαζομένων, Μάκης Μπαλαούρας.\nΓια αύριο αναβλήθηκε η εκδίκαση της αίτησης ασφαλιστικών μέτρων της διοίκησης της ΔΕΗ, για να ποινικοποιηθούν οι κινητοποιήσεις, επεισόδια στην Ευελπίδων μεταξύ εργαζομένων και αστυνομικών. Μέχρι την Τετάρτη η απεργία της ΓΕΝΟΠ-ΔΕΗ, οι εργαζόμενοι έχουν νέο ραντεβού αύριο στις 11 στα γραφεία της, στην οδό Στουρνάρη και στη συνέχεια πορεία προς τα δικαστήρια. Συνάντηση στις 10 το πρωί του Αλέξη Τσίπρα με τον προεδρείο της Ομοσπονδίας.\nΑποχή από τα καθήκοντά τους αποφάσισαν οι δικηγόροι και οι δικαστικοί επιμελητές την επόμενη Τετάρτη 12 και Πέμπτη 13 Μαρτίου, συνέντευξη Τύπου την Τρίτη, από τη Διεπιστημονική Επιτροπή για το Ασφαλιστικό.\n48ωρη απεργία, στις 11 και 12 του μήνα και από τους μηχανικούς, απορρίπτουν το νομοσχέδιο, χαρακτηρίζοντάς το ΑΠΑΡΑΔΕΚΤΟ.\nΑύριο ξεκινά η εξαήμερη κινητοποίηση των εργαζομένων στην Τοπική Αυτοδιοίκηση, έπειτα από απόφαση της ΠΟΕ- ΟΤΑ. Παράσταση διαμαρτυρίας έξω από το υπουργείο Απασχόλησης, στις 10.30 το πρωί.\nΈκκληση στους πολίτες να μην κατεβάζουν τα απορρίμματα στους δρόμους της πόλης από το δήμαρχο Αθηναίων, Νικήτα Κακλαμάνη.\nΩστόσο, και οι δήμαρχοι της χώρας αποφάσισαν κινητοποιήσεις από την επόμενη Πέμπτη. Η ΚΕΔΚΕ προγραμματίζει συγκέντρωση διαμαρτυρίας στη πλατεία Κλαυθμώνος και πορεία προς το υπουργείο Εσωτερικών, διαμαρτυρόμενη για την υποχρεωτική ανάληψη αρμοδιοτήτων από την κρατική εξουσία χωρίς την ανάλογη παροχή πόρων.\nΣΥΝΕΛΕΥΣΗ ΤΟΥ ΣΥΡΙΖΑ ΓΛΥΦΑΔΑΣ\nΜε την συμμετοχή ενός μεγάλου αριθμού ανένταχτων αριστερών και μελών των συνιστωσών του ΣΥΡΙΖΑ έγινε η ανοικτή συνέλευση του ΣΥΡΙΖΑ με στόχο την πορεία προς την Πανελλαδική Συνδιάσκεψη που θα γίνει στις 14-15-16 Μαρτίου στο ΣΕΦ.\nΚεντρικοί εισηγητές ήταν ο σ,Πάνος Τριγάζης (ΣΥΝΑΠΙΣΜΟΣ) και ο σ. Σωτήρης Μάρταλης (ΔΕΑ) ενώ υπήρχε μεγάλη συμμετοχή των παρευρισκομένων με συγκεκριμμένες προτάσεις .\nΤα βασικά θέματα που μπήκαν σε διάλογο ήταν:\nΗ οργανωτική συγκρότηση του ΣΥΡΙΖΑ.\nΟ τρόπος συνάντησης με τα τοπικά προβλήματα της Γλυφάδας.\nΝα μην αλλοιωθεί η πολιτκή φυσιογνωμία του ΣΥΡΙΖΑ.\nΝα μην μείνουμε στον απλό εντοπισμό των προβλημάτων αλλά κυρίως στην δράση για την επίλυση τους.\nΝα είμαστε έτοιμοι για την σύγκρουση με τον νεοφιλελευθερισμό ανεξάρτητα με όποια εκλογικά ποσοστά υπάρξουν στο μέλλον.\nΕνότητα στην βάση της Αριστεράς και στον κόσμο του ΚΚΕ και του ΠΑΣΟΚ.\nΔημιουργία παράλληλης επικοινωνίας των μελών και των φίλων του ΣΥΡΙΖΑ.\nΕνίσχυση του ρόλου των ανένταχτων Αριστερών.\nΠαράλληλα συγκροτήθηκε η Τοπική Επιτροπή του ΣΥΡΙΖΑ ΓΛΥΦΑΔΑΣ και η πρόταση των αντιπροσώπων στην Πανελλαδική Συνδιάσκεψη.\nΗ σημερινή συγκέντρωση ,η οποία ήταν η μεγαλύτερη των τελευταίων ετών,επιβεβαίωσε την ανοδική πορεία του ΣΥΡΙΖΑ και την ανάγκη των Αριστερών πολιτών να δραστηριοποιηθούν για την επίλυση των τοπικών αλλά και γενικών προβλημάτων που τους απασχολούν.\nΑναρτήθηκε από ΣΥΡΙΖΑ ΓΛΥΦΑΔΑΣ στις 4.3.08\nΔΕΛΤΙΟ ΤΥΠΟΥ ΤΩΝ ΟΜΑΔΑ FREEBLOGGERS ΠΡΩΤΟΒΟΥΛΙΑ DIGITALRIGHTS.GR\nΣημειώσεις (από τον Αστέρη, που νομίζω ότι αξίζει να παρουσιαστούν και εδώ):\nΤο δελτίο τύπου αναφέρεται στις νομοθετικές ρυθμίσεις που διέρρευσε η εφημερίδα Ελεύθερος Τύπος, στις 25/2. Ο κυβερνητικός εκπρόσωπος προανήγγειλε την επομένη, και το Υπουργείο Δικαιοσύνης ανήγγειλε στις 28/2, την ολοκλήρωση του έργου νομοπαρασκευαστικής επιτροπής για την ενσωμάτωση της Διεθνούς Συνθήκης της Βουδαπέστης για το Κυβερνοέγκλημα, που υπέγραψε η Ελλάδα το 2001, κι η οποία αφορά αδικήματα παράνομης πρόσβασης σε συστήματα Η/Υ, κι όχι αδικήματα προσβολής προσωπικότητας. Ούτε οι δηλώσεις των 2 υπουργών, αλλά ούτε κι αυτή του Πρωθυπουργού προχτες στη Βουλή διέψευσαν το δημοσίευμα του ΕΤ, αφήνοντας ανησυχίες για τροπολογία “σφήνα” στο νομοσχέδιο, που μπορεί να προσβάλλει την ελευθερία της έκφρασης στη χώρα μας. Αυτή ακριβώς την ανησυχία επισημαίνει το δελτίο τύπου\nΤο δελτίο τύπου εκφράζει όσους βοήθησαν στη σύνταξή του -μιά ομάδα πολιτών - bloggers που υπογράφουν με τη διεύθυνση των ιστολογίων τους- όσους το ανεβάσουν στα ιστολόγιά τους και την πρωτοβουλία digitalrights.gr. Kανείς απ’ τους προαναφερόμενους δεν προσπαθεί να καπελώσει τη μπλογκόσφαιρα, ή να μιλήσει εκ μέρους όλων των bloggers. Δεν εκπροσωπούμε κανέναν εκτός απ’ τους εαυτούς μας. Αυτό προς αποφυγή παρεξηγήσεων, που σίγουρα θα υπάρξουν\nΑναρτήθηκε από ΣΥΡΙΖΑ ΓΛΥΦΑΔΑΣ στις 2.3.08\nΕτικέτες BLOGERS. ΔΙΚΑΙΩΜΑΤΑ\n▼ Μαρτίου 2008 (33)\nΤΟ ΠΑΣΟΚ ΔΗΛΩΝΕΙ ΟΤΙ ΣΥΜΦΩΝΕΙ ΣΤΗΝ ΠΡΟΤΑΣΗ ΓΙΑ ΤΟ ...\nΤο ακολυθο μήνυμα στάλθηκε στους ΣΥΝ, ΑΚΟΑ, ΚΟΕ, Δ...\n«Ευχαριστούμε αλλά δεν θα πάρουμε», το μήνυμα Τσίπ...\nΕΡΩΤΗΣΗ ΤΟΥ ΒΟΥΛΕΥΤΗ ΓΙΑΝΝΗ ΔΡΑΓΑΣΑΚΗ ΓΙΑ ΤΗΝ ΔΗΜΙ...\nΝΑ ΑΠΟΜΑΚΡΥΝΘΕΙ Η ΚΕΡΑΙΑ ΚΙΝΗΤΗΣ ΤΗΛΕΦΩΝΙΑΣ ΑΠΟ ΤΟ...\nΣΥΝΕΝΤΕΥΞΗ ΤΥΠΟΥ ΤΗΣ Κ.Ο. ΤΟΥ ΣΥΡΙΖΑ ΓΙΑ ΤΟ ΑΣΦΑΛΙ...\nΚΑΛΕΣΜΑ ΓΙΑ ΔΡΑΣΗ ΑΠΟ ΤΟ ΕΛΛΗΝΙΚΟ ΚΟΙΝΩΝΙΚΟ ΦΟΡΟΥΜ...\nΔΕΛΤΙΟ ΤΥΠΟΥ ΤΩΝ ΟΜΑΔΑ FREEBLOGGERS ΠΡΩΤΟΒΟΥΛΙΑ DI...\nΤην Τρίτη να πάμε όλοι


Pierre & Vacances Residence Sepia, Morzine | Hotels.com\nΌλα τα καταλύματα σε Morzine, Οτ-Σαβουά (Διαμέρισμα), Γαλλία\nΚατοικία με άμεση πρόσβαση σε πίστες σκι και λεωφορειάκι μεταφοράς στο χιονοδρομικό κέντρο, και κοντά σε Χιονοδρομικό κέντρο Αβοριάζ\nΠρόσοψη καταλύματος. Εικόνα 1 από 25.\n1 / 25Πρόσοψη καταλύματος\nAvoriaz 1800, Morzine, 74110, Haute-Savoie, Γαλλία\nΧιονοδρομικό κέντρο Αβοριάζ - 1 λεπτά περπάτημα\nCombe à Floret - 7 λεπτά περπάτημα\nCrête - 7 λεπτά περπάτημα\nΛέσχη Γκολφ Morzine-Avoriaz - 9 λεπτά περπάτημα\nΥδάτινο Πάρκο Aquariaz - 10 λεπτά περπάτημα\nBleue du Lac - 28 λεπτά περπάτημα\nStandard Διαμέρισμα, 1 Υπνοδωμάτιο (4-5 Pers)\nStandard Διαμέρισμα, 2 Υπνοδωμάτια (6-7 Pers)\nCrôt - 44 λεπτά περπάτημα\nΧιονοδρομικό κέντρο Champery - 6,2 χλμ.\nΛες Κροσέτς - 6,3 χλμ.\nΧιονοδρομικό Κέντρο Portes du Soleil - 9,8 χλμ.\nΧιονοδρομικό Κέντρο του Les Gets - 12,2 χλμ.\nΔιεθνές Αεροδρόμιο Γενεύης (GVA) - 73 λεπτά με αμάξι\nΣιόν (SIR) - 85 λεπτά με αμάξι\nΣταθμός Cluses - 42 λεπτά με αμάξι\nΣταθμός Thyez Marignier - 43 λεπτά με αμάξι\nThonon Les Bains Station - 43 λεπτά με αμάξι\nΔευτέρα - Τρίτη: 5 μ.μ. - 7 μ.μ.\nΣάββατο - Σάββατο: 8 π.μ. - 8 μ.μ.\nΓια να κανονίσετε το check-in σας, επικοινωνήστε με το κατάλυμα τουλάχιστον 48 ώρες πριν από την άφιξη, χρησιμοποιώντας τις πληροφορίες στην επιβεβαίωση κράτησης. Αν έχετε σκοπό να φτάσετε μετά τις 7 μ.μ. επικοινωνήστε με το κατάλυμα εκ των προτέρων, χρησιμοποιώντας τις πληροφορίες στην επιβεβαίωση κράτησης. Οι επισκέπτες πρέπει να επικοινωνήσουν εκ των προτέρων με το κατάλυμα για οδηγίες σχετικά με το check-in. Ο θυρωρός ή το προσωπικό της ρεσεψιόν υποδέχονται τους επισκέπτες κατά την άφιξη. Για περισσότερες λεπτομέρειες επικοινωνήστε με το κατάλυμα χρησιμοποιώντας τις πληροφορίες που θα βρείτε στην επιβεβαίωση κράτησης. Οι ώρες λειτουργίας της ρεσεψιόν είναι Δευτέρα, Τρίτη, Πέμπτη και Παρασκευή από τις 8.00 π.μ. έως τις 10 π.μ. και από τις 5.00 μ.μ. έως τις 7 μ.μ., Σάββατο από τις 8.00 π.μ. έως τις 8.00 μ.μ. και Κυριακή από τις 8.00 π.μ. έως τις 11.00 π.μ. και από τις 5 μ.μ. έως τις 8 μ.μ.\nΓλώσσα/-ες: Αγγλικά, Γαλλικά, Γερμανικά, Ισπανικά\nΕπιβάλλεται δημοτικός φόρος: 1.20 EUR ανά άτομο, ανά διανυκτέρευση. Αυτός ο φόρος δεν ισχύει για παιδιά κάτω από 18 ετών.\nΤο check-in νωρίς μπορεί να κανονιστεί με επιπλέον χρέωση 50 EUR (αν προσφέρεται)\nΤα χρηματοκιβώτια στα δωμάτια μπορούν να χρησιμοποιηθούν για 3.50 EUR ανά ημέρα\nΤα κρεβατάκια για μωρά προσφέρονται για 40 EUR ανά εβδομάδα\nΟι επισκέπτες πρέπει να επικοινωνήσουν με αυτό το κατάλυμα εκ των προτέρων, για να κλείσουν κούνιες/κρεβατάκια μωρού και καρεκλάκι μωρού\nΕπιτρέπονται κατοικίδια με επιπλέον χρέωση 12 EUR ανά κατοικίδιο, ανά ημέρα (το ανώτερο 55 EUR ανά διαμονή)\nPierre & Vacances Residence Sepia Morzine\nPierre & Vacances Sepia Morzine\nPierre & Vacances Residence Sepia Residence\nPierre & Vacances Residence Sepia Residence Morzine\nΠροσφέρει το Pierre & Vacances Residence Sepia δωρεάν ακύρωση και πλήρη επιστροφή χρημάτων;\nΝαι, το κατάλυμα (Pierre & Vacances Residence Sepia) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠοια μέτρα καθαρισμού και υγιεινής ισχύουν αυτήν την περίοδο στο Pierre & Vacances Residence Sepia;\nΠροσφέρεται στάθμευση στον χώρο του καταλύματος (Pierre & Vacances Residence Sepia);\nΔυστυχώς δεν υπάρχει χώρος στάθμευσης στον χώρο του καταλύματος (Pierre & Vacances Residence Sepia).\nΕπιτρέπονται κατοικίδια σε αυτό το κατάλυμα (Pierre & Vacances Residence Sepia);\nΝαι, το κατάλυμα φιλοξενεί κατοικίδια. Ισχύει χρέωση ύψους 12 EUR ανά κατοικίδιο, ανά ημέρα.\nΠοιες ώρες πραγματοποιείται το check-in και το check-out σε αυτό το κατάλυμα (Pierre & Vacances Residence Sepia);\nΏρα έναρξης check-in: 5 μ.μ., ώρα λήξης check-in: 7 μ.μ.. Ισχύει χρέωση ύψους 50 EUR για check-in νωρίς (βάσει διαθεσιμότητας). Το check-out πραγματοποιείται έως 10 π.μ.. Υπάρχει δυνατότητα για check-out αργά έναντι χρέωσης 50 EUR (βάσει διαθεσιμότητας). Ανέπαφο check-out είναι διαθέσιμο.\nΥπάρχουν εστιατόρια σε αυτό το κατάλυμα (Pierre & Vacances Residence Sepia) ή στη γύρω περιοχή;\nΝαι. Μερικά κοντινά εστιατόρια είναι τα εξής: Le Yéti (7 λεπτά με τα πόδια), La Tanière (13 λεπτά με τα πόδια) και Changabang (14 λεπτά με τα πόδια).\nΠοιες δραστηριότητες είναι διαθέσιμες στο Pierre & Vacances Residence Sepia και στη γύρω περιοχή;


Η ΙΣΤΟΡΙΑ ΚΑΙ ΤΑ ΕΘΙΜΑ ΤΗΣ ΜΕΓΑΛΗΣ ΠΕΜΠΤΗΣ – spld live\nΗ ΙΣΤΟΡΙΑ ΚΑΙ ΤΑ ΕΘΙΜΑ ΤΗΣ ΜΕΓΑΛΗΣ ΠΕΜΠΤΗΣ\nΜια από τις σημαντικότερες μέρες της Μεγάλης Εβδομάδας είναι η σημερινή.\nΌπως μας αναφέρουν τα Ευαγγέλια, ο Χριστός θέλησε πριν θυσιαστεί για την σωτηρία των ανθρώπων, να δειπνήσει για τελευταία φορά με τους μαθητές του. Ο δείπνος αυτός είναι ο γνωστός μας Μυστικός Δείπνος. Έλαβε χώρα σε ένα υπερώο (σε ένα πατάρι δηλαδή) κάποιου σπιτιού της Ιερουσαλήμ, στο οποίο κρυφά συνέφαγαν οι μαθητές και ο\nΠερικοπή από το Κατά Ιωάννην Ευαγγέλιον ιγ΄31 – ιη΄1.\nΠερικοπή από το Κατά Ιωάννην Ευαγγέλιον ιη΄1 – 28.\nΠερικοπή από το Κατά Ιωάννην Ευαγγέλιον ιη΄28 – ιθ΄16.\nΠερικοπή από το Κατά Ματθαίον Ευαγγέλιον κζ¨3 – 32.\nΠερικοπή από το Κατά Μάρκον Ευαγγέλιον ιε¨16 – 32.\nΠερικοπή από το Κατά Ματθαίον Ευαγγέλιον κζ¨33 – 54.\nΠερικοπή από το Κατά Λουκάν Ευαγγέλιον κγ¨32 – 49.\nΠερικοπή από το Κατά Ιωάννην Ευαγγέλιον ιθ¨25 – 37.\nΠερικοπή από το Κατά Μάρκον Ευαγγέλιον ιε¨43 – 47.\nΠερικοπή από το Κατά Ιωάννην Ευαγγέλιον ιθ¨33 – 42.\nΠερικοπή από το Κατά Ματθαίον Ευαγγέλιον ‘κζ¨62 – 66.\nΠέμπτης μέχρι το πρωί της Μεγάλης Παρασκευής, παραμένουν κυρίως γυναίκες οι οποίες «μοιρολογούν», ψάλλοντας ύμνους, τον Χριστό.\nΤο αβγό συμβολίζει από την αρχαιότητα την ανανέωση της ζωής ενώ το κόκκινο χρώμα, το αίμα του Χριστού. Παλιότερα συνήθιζαν να τοποθετούν το πρώτο κόκκινο αβγό στο εικονοστάσι του σπιτιού για να ξορκίζουν το κακό. Σε κάποια χωριά, πάλι, σημάδευαν το κεφάλι και την πλάτη των μικρών αρνιών με την κόκκινη μπογιά που είχε χρησιμοποιηθεί για το βάψιμο των αβγών. Συνήθιζαν επίσης να φυλάσσουν μία από τις κουλούρες της Μεγάλης Πέμπτης στο εικονοστάσι για να προστατεύονται τα μέλη της οικογένειας από τα μάγια.\nΦωτό – ντοκουμέντο: Όταν η Μοσχολιού, ο Κόκκοτας και ο Χρηστάκης πανηγύριζαν την πρόκριση στον τελικό του Γουέμπλεϊ\nΜΕΓΑΛΗ ΠΕΜΠΤΗ: ΒΑΔΙΖΟΝΤΑΣ ΤΗΝ ΟΔΟ ΤΟΥ ΜΑΡΤΥΡΙΟΥ – ΑΠΟ ΤΗ ΦΥΛΑΚΗ ΣΤΟΝ ΠΑΝΑΓΙΟ ΤΑΦΟ – ΟΙ ΜΑΡΤΥΡΙΚΕΣ ΣΤΙΓΜΕΣ ΣΤΟΝ ΓΟΛΓΟΘΑ


«Έφυγε» ο δήμαρχος Τήνου, Σίμος Ορφανός - ParosIn.gr\n«Έφυγε» χθες βράδυ ο εν ενεργεία δήμαρχος της Τήνου, Σίμος Ορφανός, σε ηλικία μόλις 57 ετών. Ο Δήμαρχος αντιμετώπιζε το τελευταίο διάστημα προβλήματα υγείας.\n- Εγγεγραμμένος στο Νομαρχιακό Μητρώο του Νομού Κυκλάδων για ανάληψη έργων.\n- Μέλος του Πανελληνίου Συνδέσμου Εργοληπτικών Επιχειρήσεων, εγγεγραμμένων στα Νομαρχιακά Μητρώα.\n- Ενεργό μέλος της Ένωσης των Κατασκευαστών Κτιρίων Ελλάδος.\n- Ενεργό μέλος της Πανελλήνιας Ομοσπονδίας Πολυτέκνων Ελλάδος.\n- Εθελοντής Αιμοδότης.\n- Πρόεδρος του Αθλητικού Ομίλου «ΕΡΜΗΣ».\n- Μέλος σε όλα τα αθλητικά σωματεία.\n- Μέλος των συλλόγων: οι «Φίλοι του Πρασίνου», «Κυνηγετικός Σύλλογος» και σε Συλλόγους Γονέων και Κηδεμόνων.\n- Νομαρχιακός - μοναδικός - Σύμβουλος Τήνου (1988-1994).\n- Επαρχιακός και Νομαρχιακός Σύμβουλος Τήνου (1995-1998).\n- Δημοτικός Σύμβουλος Τήνου (1999-2002).\n- Αντιδήμαρχος στο Δήμο Τήνου (2003-2006).\n- Δήμαρχος Τήνου (2007-2010).\n- Δημοτικός Σύμβουλος - Επικεφαλής της μειοψηφίας του Δημοτικού Συμβουλίου (2011-2014).\n- Μέλος της Τοπικής Ένωσης Δήμων και Κοινοτήτων Νομού Κυκλάδων (Τ.Ε.Δ.Κ).\n- Μέλος της Κεντρικής Ένωσης Δήμων και Κοινοτήτων Ελλάδος (Κ.Ε.Δ.Κ.Ε).\n- Μέλος της επιτροπής Νησιωτικής Πολιτικής της Κ.Ε.Δ.Κ.Ε.\n- Πρόεδρος της Δημαρχιακής Επιτροπής του Δήμου Τήνου.\n- Πρόεδρος του Δημοτικού Παιδικού Σταθμού Δήμου Τήνου και επί διετία πρόεδρος του Δημοτικού Λιμενικού Ταμείου Τήνου – Άνδρου.\nτου Περιφερειάρχη Νοτίου Αιγαίου, Γιώργου Χατζημάρκου,\nγια τον θάνατο του Δημάρχου Τήνου, Σίμου Ορφανού\nΡόδος, 9 Δεκεμβρίου 2017\nΑπάντηση Γιώργου Βακόνδιου στη Ν.Ε. ΣΥΡΙΖΑ Κυκλάδων\tΣυλλήψεις σε Θήρα και Μύκονο


Κορωνοϊός: Πως μεταδίδεται όταν κάθεστε στο κομμωτήριο (VIDEO) | RealOraiokastro\nΟι ερευνητές χρησιμοποίησαν ηλεκτρονικά τσιγάρα για την παραγωγή τεχνητού καπνού που αποτελείται από σταγονίδια διαμέτρου περίπου 1/10 του μικρού. Αυτό το μέγεθος σταγονιδίων είναι παρόμοιο με ενός σωματιδίου κορονοϊού. Το υγρό που χρησιμοποιήθηκε στους ατμοποιητές ήταν ένα μείγμα γλυκερίνης και προπυλενογλυκόλης\n. Έτσι προκλήθηκε ένα νέφος μικροσκοπικών σταγονιδίων, τα οποία διαθλούν το φως από ένα λέιζερ. Αυτό επέτρεψε στην κάμερα να καταγράψει τα σχέδια ροής αέρα κατά την εκπνοή.\nΌταν ο τεχνικός φοράει μάσκα ενώ στέκεται ή κάθεται, το νέφος αέρα από την εκπνοή του όταν μιλάει τείνει να προσκολλάται στο σώμα του, επειδή είναι θερμότερο από τον περιβάλλοντα αέρα. Έτσι ο αέρας ρέει προς τα πάνω κατά μήκος του σώματος. Εάν όμως ο τεχνικός σκύβει, το νέφος αερολύματος τείνει να αποκολλάται από το σώμα του και να πέφτει στον πελάτη\n26 Φεβρουαρίου 2021 in ΥΓΕΙΑ.\n← Χαλκιδική: Το Porto Carras Grand Resort επιστρέφει τον Απρίλιο ανανεωμένο!\nΑναστολή 75 ημερών στις επιταγές που λήγουν Μάρτιο →


Τελευταία ενημέρωση : 17 Μαρτίου 2014\nΣήμερα κάτω από την προστασία του μόνου, ίσως, ηγέτη στο παγκόσμιο στερέωμα, του Βλάντιμιρ Βλαντιμίροβιτς Πούτιν, ο λαός στην Κριμαία αποφασίζει την επιστροφή στη μητέρα του Ρωσία, αντί της ετερόκλητης και άσχετης πολιτισμικά Ουκρανίας.\nΣτην Κριμαία, οι αντι-δημοκράτες Ευρωπαίοι απειλούν με κυρώσεις(!!!) επειδή η θέληση του λαού δεν συμβαδίζει με το συμφέρον της Ε.Ε. Είναι παγερά αδιάφορο, όπως πρώτος είπε ο Nigel Farage, το τι δυστυχία περνάει ο λαός όταν κινδυνεύει το συμφέρον της ελίτ της Ευρώπης.\nΒιώνουμε την πιο απάνθρωπη μορφή στυγνής δικτατορίας και αυτό γιατί γίνεται με τέτοιο τρόπο που παραλύει την αντίδραση. Όταν έχει κανείς απέναντί του ένα δικτάτορα, ξυπνάνε τα ένστικτα της αυτοσυντήρησης και της έμφυτης ελευθερίας και άρα υπάρχει ελπίδα. Στη μορφή της σημερινής δικτατορίας της Ευρωπαϊκής Ένωσης, όπου τα πάντα έχουν το μανδύα και το περιτύλιγμα ότι γίνονται, τάχα, για το καλό της ανθρωπότητας, για την σύγχρονη Ευρώπη, για ένα καλύτερο αύριο, για, για, για..., εδώ τα πράγματα είναι δύσκολα.\nΟ μέσος Ευρωπαίος και ειδικά ο Ευρωπαίος κάτοικος του νότου, έχει χάσει πια τη διάθεση να πολεμήσει ή να παλέψει. Τι λέω; Έχει χάσει τη διάθεση να ζήσει! Πληροφορίες που έχω από αξιόπιστη πηγή είναι πως μόνο στη χώρα μας οι αυτοκτονίες υπερβαίνουν τις 30.000(!!!), αριθμός ανήκουστος για την Πατρίδα μας!\nΕκπρόσωπος Τύπου Πολιτικής Παράταξης "ΚΟΙΝΩΝΙΑ"\nΡαδιοτηλεοπτικές συχνότητες, μετάβαση στην ψηφιακή τηλεόραση\nΒρισκόμαστε σε περίοδο επείγουσας και απρόβλεπτης ανάγκης;


Ανταρσία στο ΝΒΑ: Δεν κατεβαίνουν οι Ρόκετς, Θάντερ, Λέικερς και Μπλέιζερς!\nΑντιδήμαρχος της ΝΔ στο Αιγάλεω εμβολιάστηκε εκτός σειράς\nΔεν παραδόθηκαν οι μάσκες του Α.Σ. Μαρίνος Αντύπας στους κρατούμενους των φυλακών Λάρισας\nΣτον δρόμο που χάραξαν οι Μιλγουόκι Μπακς του Γιάννη Αντετοκούνμπο αποφασίζουν να βαδίσουν κι άλλες ομάδες του ΝΒΑ.\nΌπως γράφει στο sport24 δεν θα γίνουν απόψε ούτε τα άλλα δυο παιχνίδια των πλέι οφ του ΝΒΑ, μεταξύ των Ρόκετς – Θάντερ και Λέικερς-Μπλέιζερς, σε ένδειξη διαμαρτυρίας για την αστυνομική βία και την ανισότητα σε κάθε γωνιά των ΗΠΑ,.\nΤο ποτήρι ξεχείλισε με τους πυροβολισμούς στον Τζέικομπ Μπλέικ από αστυνομικούς στην πόλη Κενόσα του Ουισκόνσιν.\n“Fuck this, απαιτούμε αλλαγή” έγραψε ο ΛεΜπρόν Τζέιμς στους λογαριασμούς του στα social media, οπότε είναι εύκολο να καταλάβει κανείς τι θα ακολουθήσει τις επόμενες ώρες και μέρες στο ΝΒΑ.\nΜπακς: Μποϊκοτάρουν το Game 5 με τους Μάτζικ αντιδρώντας στην αστυνομική βία\nΣυγχαρητήριο μήνυμα Τσίπρα σε Μπακς και Αντετοκούνμπο\n2018: Ίσως έτος εκλογών, σίγουρα έτος επιλογών\nΚαραβάνι Αγώνα & Αλληλεγγύης, 3-4-5-6 Απριλίου


Ο ΠΑΡΛΑΠΙΠΑΣ: Η Ζωή Κωνσταντοπούλου στο πλευρό του Στράτου Δασκαρόλη\nΗ Ζωή Κωνσταντοπούλου στο πλευρό του Στράτου Δασκαρόλη\nΖωή Κωνσταντοπούλου: «Η δικαιοσύνη να είναι εκτεθειμένη, γιατί φυλάκισε τον Στράτο Δασκαρόλη, την ώρα που κυκλοφορεί ελεύθερος ο Μπόμπολας.»\nΣτην Αστυνομική Διεύθυνση Μεσσηνίας βρέθηκε εχθές το βράδυ η Ζωή Κωνσταντοπούλου, προκειμένου να συναντήσει τον 47χρονο Στράτο Δασκαρόλη, ο οποίος εκτίει την ποινή των 42 ημερών που του επέβαλε το Πταισματοδικείο Καλαμάτας.\nΤην Ζωή Κωνσταντοπούλου, στην Αστυνομική Διεύθυνση Μεσσηνίας συνόδευαν ο πρώην βουλευτής του ΣΥΡΙΖΑ και νυν στέλεχος της ΛΑΕ Θανάσης Πετράκος, καθώς και ο συνήγορος του 47χρονου Κώστας Κρόμπας.\nΝα υπενθυμίσουμε ότι στο πλάι του Στράτου Δασκαρόλη έχουν σταθεί πολλές παρατάξεις και συλλογικότητες εντός και εκτός Καλαμάτας, ενώ να σημειωθεί ότι σήμερα Πέμπτη, έχει προγραμματιστεί συλλαλητήριο στην Καλαμάτα υπέρ του.\nΜόλις η κα Κωνσταντοπούλου ολοκλήρωσε την επίσκεψή της στα κρατητήρια της Καλαμάτας δήλωσε ότι βρέθηκε στην πόλη από αυτονόητη υποχρέωση και καθήκον να είναι δίπλα στον Στράτο Δασκαρόλη, έναν άνθρωπο που αποτελεί παράδειγμα και υπόδειγμα ανυπακοής απέναντι σε ένα σύστημα που θέλει όλους να μας υποδουλώσει!\nΗ πρώην πρόεδρος της Βουλής δήλωσε ακόμα ό,τι η μη πληρωμή διοδίων είναι πράξη αντίστασης και ανυπακοής, ενώ για την περίπτωση του κ. Δασκαρόλη, είπε ότι εκθέτει το σύστημα που τον βάζει φυλακή την ώρα που τα μεγαλολαμόγια, οι μεγαλοκαναλάρχες και τα μεγαλοκαθίκια του συστήματος κυκλοφορούν ελεύθερα και βγάζουν γλώσσα στους απλούς πολίτες.\nΚλείνοντας είπε ό,τι είναι αυτονόητο για το κόμμα της, αλλά και τους ανυπάκουους πολίτες, ότι θα σταθεί δίπλα σε όποιον αντιστέκεται.


Μικρές Ιστορίες (Αυτού ή ενός άλλου κόσμου) της Σοφίας Κουκουλά 10/10/2020 - Artpass.gr\nΜικρές Ιστορίες (Αυτού ή ενός άλλου κόσμου) της Σοφίας Κουκουλά 10/10/2020\n(Αυτού ή ενός άλλου κόσμου)\nΤης Σοφίας Κουκουλά\nΗ αγαπημένη μου αδερφή\nΑπό το παράθυρό μου φαίνονται όλα. Κάθε πρωί βλέπω τον συμπαθητικό ηλικιωμένο κύριο με το καφέ πανωφόρι και την ισοσταθμισμένη τραγιάσκα του να βγάζει βόλτα στην μικρή πλατεία απέναντι από το σπίτι μου το σκυλάκι του. Στ’ αριστερό του χέρι κρατάει ένα σακουλάκι για τ’ απορρίμματα και στο δεξί του χέρι πότε ένα βιβλίο, πότε ένα φλιτζάνι από το καλό σερβίτσιο του σπιτιού του μ’ αχνιστό κάτι μέσα, πότε κανένα φαγώσιμο σε μικρό μπολάκι σκεπασμένο με χαρτοπετσέτα. Το περίεργο είναι πως η βόλτα τους δεν κρατάει πάνω από πέντε λεπτά. Έτσι όπως κατεβάζει τα πράγματα, τ’ ανεβάζει. Όμως κάθε πρωί αναρωτιέμαι τι να κουβαλάει μαζί του. Θαρρώ πως έχουμε κάνει μια μικρή συμφωνία οι δυο μας, σαν να παίζουμε ένα παιχνίδι μαντικής ή κάτι τέτοιο. Αφού μπαίνει στην πολυκατοικία του εκείνος, είναι η ώρα για τα παιδιά, να πάνε σχολείο. Καθώς δεν ξέρω τα ονόματά τους, έχω βγάλει παρατσούκλια για το καθένα ξεχωριστά. Έτσι το ένα είναι το «αγριοκάτσικο» αφού χοροπηδάει σαν τέτοιο, τ’ άλλο είναι ο «λαδοποντικός» αφού ποτέ δεν το ‘χω δει λουσμένο και καθαρό και το τελευταίο, που πάντα τρέχει ξοπίσω από τα δύο, είναι ο «Ερμής» με τα πόδια του, που δεν τρέχουν απλώς αλλά πετούν, με την τσάντα του, πιο μεγάλη απ’ αυτόν, να βγάζει τα φτερά του μυθικού θεού, καθώς τα μαλλιά του χορεύουν με τα κίτρινα φύλλα των δέντρων. Πιο χαρούμενο παιδί δεν έχω δει στην ζωή μου. Μερικές φορές, αλήθεια, τ’ αγαπώ. Μετά τα παιδιά θα περάσει ο παλιατζής. Θα κάνει μερικούς γύρους με την σακαράκα του, μπορεί να παραλάβει και καμιά αντικαρία, που αργότερα θα φορτώσει σε κανένα μαγαζί πολυτελείας του Κολωνακίου, για να το πουλήσει χρυσό στους αφ’ υψηλού και θα φύγει κάνοντας την ίδια φασαρία, που κάνει και το εμπόρευμά του. Φεύγοντας θα διαλαλεί την ιδιότητά του, μ’ ένα χλαπατσωτό λάμδα, που μέχρι να φύγει μακριά τ’ ακούω να βουλιάζει μέσα στην γλώσσα του, σε ίδιο χρόνο με τις γαλότσες των περαστικών, όπως τσαλαβουτούν στα απόνερα της βροχής, ενώ στο από πάνω διαμέρισμα η γριά βουτάει μια παχιά φέτα ψωμί μέσα στο τσάι, ανακατεμένο με γάλα. Για τις ώρες, που ακολουθούν, θα ΄χει ησυχία ο δρόμος. Μέχρι να με βρει το μεσημέρι, μόνο την Ισμήνη βλέπω αδιαλείπτως όπου και να πάω, μ’ ότι δουλειά και να καταπιαστώ και καθώς θα μεσημεριάζει, μ’ ότι μου αποκαλύπτεται γενναιόδωρα πίσω από τις γλάστρες του μπαλκονιού, με το φως να σκάει πάνω στα κάγκελα και να με τυφλώνει.\nΤο μεσημέρι συνήθως βλέπω αντικατοπτρισμούς. Οι περισσότεροι έχουν κλειστές τις κουρτίνες του. Κάποιοι άλλοι όμως, λίγο πιο γενναίοι, αφήνουν μια χαραμάδα ανοιχτή, να μπει ή να βγει λίγο φως. Τέτοια εποχή, ενός προπέτη χειμώνα, το μόνο φως, που μπαίνει είναι γκρίζο. Από τις χαραμάδες τους όμως εκπέμπεται αυτό το γαλάζιο χρώμα, που αναβοσβήνει στις διαφημίσεις πιο πολύ, ανακατεμένο με τα χρώματα του ουρανού των χωρών των ξωτικών ή ενός άλλου γαλαξία, τρισεκατομμύρια χιλιόμετρα μακριά από τον δικό μας. Συνήθως μαντεύω τι βλέπουν. Καταλαβαίνω ακόμα όταν τους έχει πάρει ο ύπνος. Τα χρώματα παύουν να εναλλάσσονται με τόσο γρήγορο ρυθμό και τα ξωτικά ηρεμούν κι αποκοιμιούνται κάτω από κανένα λαμπυρίζον δέντρο, που δεν έχει άνθη αλλά φωτεινά αστέρια στα κλαδιά του. Μόλις καταλάβω ότι όλοι είναι ασφαλείς, ακόμα κι η Ισμήνη, ξαπλώνω, συνήθως πλάγια, με το μαξιλάρι ανάμεσα στα πόδια, γιατί μόνο έτσι μπορώ κι ησυχάζω το μυαλό και το σώμα μου. Με τα μάτια μισόκλειστα, σκεπασμένη με μια νοητή παιδική κουβέρτα, ακούω τα πάντα όπως πριν τα ‘βλεπα. Όμως τώρα είναι μπερδεμένα μαζί με ότι βλέπω στον ύπνο μου. Οι μεσημεριανές καταδύσεις είναι προστατευμένες, καθώς κανένα κακό, που θα δεις στον ύπνο σου, δεν βγαίνει. Βλέπω την μάνα μου αγκαλιά με τον πατέρα μου. Υγιείς, αρτιμελείς, απαλλαγμένοι από την ενοχή να μου χαμογελούν. Βλέπω τ’ αδέρφια μου να χτίζουν πολιτείες από ζαχαρωτά και σοκολάτα. Το πιο όμορφο σπίτι το κρατούν για ‘μένα. Μέλι στάζει στο παράθυρο και το πιο όμορφο δέντρο στέκει στην αυλή του με τα πιο ζουμερά κεράσια της πλάσης. Κάτω από την κερασιά κάθεται η αδερφή μου, αγκαλιά με το βιβλίο, που κρατούσε πριν ένα μήνα ο ηλικιωμένος κύριος με το σκυλάκι. Τ’ ακουμπάει πάνω στα γόνατά της και μου σκάει ένα χαμόγελο. Σαν άγγελος είναι. Η χρυσομαλλούσα μου, που δεν μπορεί να πάει πουθενά χωρίς τα γεμάτα χέρια της. Πάντα κι αυτή κρατάει κάτι. Ένα μπουκάλι νερό, ένα αλέτρι, ένα άλλο χέρι, για να το παρηγορήσει. Τώρα, που ο αέρας της κρύβει το μισό πρόσωπο, με τα μαλλιά της να της τρίβουν την μύτη και τα μάτια, παίζοντας το παιχνίδι του βασιλιά της φύσης, του αέναου αόρατου πανταχού, καταλαβαίνω ότι μόνο εγώ ήμουν πάντοτε μισή. Εκείνη ήταν η ολόκληρη. Κάπου ανάμεσα στις φωνές από τον δρόμο κι από μέσα μου, βλέπω τελευταίο εκείνον, τον έναν. Ωραιότερο δεν τον έχω δει ποτέ στην ζωή μου. Έτσι όπως στέκει απέναντί μου, η ανάσα μου κόβεται. Εκείνος ατάραχος. Έχει πια φύγει και ξέρει ότι δεν φτάνουν τα χέρια μου να τον πιάσω. Ακόμα ένας προδότης ανάμεσα μας, αλλά αλήθεια ήταν ποτέ; Μόνο εγώ πρόδωσα εμένα. Τώρα πια το ξέρω. Το μεσημέρι έχει φύγει. Το βαρύ απόγευμα του παγωμένου χειμώνα με ξύπνησε με μια σκοτεινιά, άλλο πράγμα. Τι κρίμα, που τον χειμώνα σκοτεινιάζει νωρίς. Σηκώνομαι ν’ ανάψω κανένα φως. Μόνο η Ισμήνη πρόδωσε όσους αγαπούσε κι όσους δεν γνώρισε ποτέ για να μπορέσει ν’ αγαπήσει. Από την χαραμάδα της πολυκατοικίας απέναντι μερικές χιλιάδες πρόσφυγες ακολουθούν την πορεία του φωτός για την χώρα των ξωτικών, μικρά ενοχλητικά ζιζάνια κολλάνε στις πατημένες μάσκες του δρόμου κι η μάνα του Φύσσα κρατάει ένα μπουκάλι με νερό, μάλλον της το έδωσε η αδερφή μου. Έρχεται η υγρασία και κολλάει πάνω στ’ αυτοκίνητα σαν απλωμένη διάφανη τσίχλα. Βράδιασε.\nΤα βράδια του χειμώνα δεν κυκλοφορεί κανείς στους δρόμους. Όλοι συγκεντρώνονται πάνω από κάποιο ραδιόφωνο. Συνήθως ακούνε τραγούδια καψούρας, καταστολής της μελαγχολίας ή αναζοπύρωσής της και κάποιοι πιο μυημένοι στα λάθη ακούνε το ίδιο και το ίδιο τραγούδι ξανά και ξανά. Εγώ δεν ανήκω σε καμιά κατηγορία. Συνεχίζω και στέκομαι μπροστά στο παράθυρο με τα χέρια σταυρωμένα στο στήθος μου. Τώρα, που πια δεν περνάει κανένας από μπροστά μου ή έξω από το παράθυρό μου, βλέπω καθαρά εμένα. Δεν είμαι ούτε όμορφη ούτε άσχημη. Δεν είμαι ούτε χρήσιμη ούτε για να μπω μαζί με τις άλλες αντικαρίες του παλιατζή. Δεν είμαι τίποτα. Θα μπορούσα να ‘μαι η μάνα μου, ο πατέρας μου, οι νεκροί αδερφοί μου, ο Κολοκοτρώνης, ο Καραϊσκάκης, ο ίδιος ο Σοφοκλής, μια κεντρική παρουσιάστρια ή ένα προσφυγόπουλο. Θα μπορούσα να ‘μαι νερό. Θα μπορούσα να ‘μαι αέρας. Θα μπορούσα να ‘μαι γη. Θα μπορούσα να ‘μαι το χέρι, στο γεμάτο χέρι της αδερφής μου. Όμως εγώ αποφάσισα όλα αυτά τα χρόνια να ‘μαι απλά ένα τίποτα, εγκατεστημένο μέσα σε μια φούσκα από σαπούνι κι απλά να παρατηρώ τα πάντα από το παράθυρό μου, γιατί από εκεί ψηλά φαίνονται όλα. Μόνο την Ισμήνη δεν βλέπω πια. Εξαφανίστηκε. Έξω άρχισε να κλαίει ο ουρανός, μαζί του κι εγώ, για την Ισμήνη με το κατεβασμένο κεφάλι και τα χρυσά της τα μαλλιά. Αέρας και βροχή γίνανε ένα. Γέμισε φούσκες σαπουνιού το δωμάτιο. Αύριο θα ξημερώσει το ίδιο πρωινό. Θα μείνω ζωντανή άλλο ένα βράδυ, για να δω τον αδερφό μου, τον νεκρό, τον άθαφτο, τον ταπεινωμένο και να πλύνω το πεθαμένο του πρόσωπο με τα μετανιωμένα μου δάκρυα.\nartpassΗ ΑΓΑΠΗΜΕΝΗ ΜΟΥ ΑΔΕΡΦΗΜΙΚΡΕΣ ΙΣΤΟΡΙΕΣΜΙΚΡΕΣ ΙΣΤΟΡΙΕΣ 10/10/2020ΣΟΦΙΑ ΚΟΥΚΟΥΛΑ\n«Let’s cake» by Cake Stories 3/07/2020\n«Let’s cake» by Cake Stories 31/07/2020\n«Let’s cake» by Cake Stories 26/06/2020